3. การประกอบธุรกิจแต่ละสายผลิตภัณฑ์

บริษัทและบริษัทย่อยประกอบธุรกิจพลังงานรวม 4 ประเภท ได้แก่ ก) ธุรกิจค้าก๊าซปิโตรเลียมเหลว
แอมโมเนียและผลิตภัณฑ์ปิโตรเคมีอื่น ข) ธุรกิจขนส่งก๊าซปิโตรเลียมเหลวและผลิตภัณฑ์ปิโตรเลียมอื่น
ค) ธุรกิจผลิตและจำหน่ายถังก๊าซปิโตรเลียมเหลว ง) ธุรกิจผลิตและจำหน่ายเอทานอล

1)  ธุรกิจค้าก๊าซปิโตรเลียมเหลว แอมโมเนีย และผลิตภัณฑ์ปิโตรเคมีอื่น

บริษัทและ UGP ประกอบธุรกิจหลัก คือ ธุรกิจการค้าก๊าซปิโตรเลียมเหลว (“ก๊าซ LPG”)
แอมโมเนีย และผลิตภัณฑ์ปิโตรเคมีอื่นซึ่งได้แก่ บิวเทน โพรเพน และโพรเพลแลนท์ เป็นต้น

บริษัทและ UGP ประกอบธุรกิจค้าก๊าซ LPG ภายใต้เครื่องหมายการค้า “สยามแก๊ส” และ
“ยูนิคแก๊ส” ผ่านการดำเนินงานของบริษัทและ UGP
และประกอบธุรกิจค้าแอมโมเนียและผลิตภัณฑ์ปิโตรเคมีอื่นภายใต้เครื่องหมายการค้า “ยูนิคแก๊ส”
ผ่านการดำเนินการของ UGP

1.  ผลิตภัณฑ์ก๊าซปิโตรเลียมเหลว

บริษัทประกอบธุรกิจค้าก๊าซ LPG ภายใต้เครื่องหมายการค้า “สยามแก๊ส” ซึ่งดำเนินการโดยบริษัท
ส่วนการค้าก๊าซ LPG ภายใต้เครื่องหมายการค้า “ยูนิคแก๊ส” จะดำเนินการโดย UGP
ซึ่งทั้งบริษัทและ UGP ได้รับใบอนุญาตให้เป็นผู้ค้าก๊าซตามมาตรา 7
แห่งพระราชบัญญัติการค้าน้ำมันเชื้อเพลิง พ.ศ. 2543 (UGP
ได้รับใบอนุญาตให้เป็นผู้ค้าน้ำมันตามมาตรา 6 แห่งพระราชบัญญัติน้ำมันเชื้อเพลิง พ.ศ.2521
ซึ่งเทียบเท่ากับใบอนุญาตให้เป็นผู้ค้าน้ำมันตามมาตรา 7 แห่งพระราชบัญญัติการค้าน้ำมันเชื้อเพลิง
พ.ศ. 2543) และเนื่องจากบริษัทเป็นบริษัทแม่ของ UGP โดยถือหุ้นใหญ่ในสัดส่วนร้อยละ 99.51
ของทุนจดทะเบียนและชำระแล้ว ดังนั้น เพื่อให้เกิดประสิทธิภาพในการดำเนินธุรกิจ
บริษัทจึงอนุญาตให้ UGP สามารถบรรจุก๊าซ LPG ลงในถังก๊าซ LPG ของบริษัทได้ และ UGP
ได้อนุญาตให้บริษัทสามารถบรรจุก๊าซ LPG ลงในถังก๊าซ LPG ของ UGP ได้เช่นกัน

1.  ลักษณะของผลิตภัณฑ์

บริษัทและ UGPเป็นผู้ค้าก๊าซ LPG ครบวงจร โดยครอบคลุมการจำหน่ายก๊าซ LPG
ไปยังโรงบรรจุก๊าซ LPG ซึ่งจะนำก๊าซ LPG ไปบรรจุใส่ถังก๊าซ LPG ขนาดต่างๆ
เพื่อจำหน่ายเป็นก๊าซหุงต้มต่อไปยังร้านค้าก๊าซ LPG และครัวเรือน
การจำหน่ายไปยังสถานีบริการก๊าซ LPG เพื่อนำไปใช้เป็นเชื้อเพลิงในรถยนต์
และการจำหน่ายไปยังโรงงานอุตสาหกรรม

การจำหน่ายก๊าซ LPG ของบริษัทแบ่งออกเป็น 2 ลักษณะ คือ
การจำหน่ายในลักษณะของถังบรรจุขนาดใหญ่ (Bulk) และการจำหน่ายในลักษณะของถังบรรจุ
(Cylinder) ซึ่งการจำหน่ายในลักษณะของถังบรรจุขนาดใหญ่เป็นการจำหน่ายก๊าซ LPG
ในปริมาณมากๆ โดยใช้วิธีการถ่ายก๊าซ LPG จากถังบรรจุขนาดใหญ่บนรถบรรทุกก๊าซ LPG
ไปยังถังบรรจุขนาดใหญ่ของลูกค้า โดยการจำหน่ายก๊าซ LPG
ในลักษณะของถังบรรจุขนาดใหญ่นั้นจะเป็นการจำหน่ายไปยังโรงบรรจุก๊าซ LPG
ที่เป็นตัวแทนค้าต่างของบริษัทและ UGP โรงงานอุตสาหกรรมที่มีความต้องการใช้ก๊าซ LPG
ในปริมาณมากๆ และมีพื้นที่เพียงพอที่ใช้ในการจัดเก็บก๊าซ LPG.ในปริมาณดังกล่าว
และสถานีบริการก๊าซ LPG ที่เป็นตัวแทนค้าต่างของบริษัทและ UGP
ส่วนการจำหน่ายในลักษณะของถังบรรจุนั้นจะเป็นการนำก๊าซ LPG มาบรรจุลงถังก๊าซ LPG
ขนาดต่างๆ ได้แก่ ถังก๊าซ LPG ขนาด 4 กิโลกรัม 11.5 กิโลกรัม 15 กิโลกรัม และ 48
กิโลกรัม เป็นต้น โดยโรงบรรจุก๊าซ LPG ที่บริษัทและ UGP
ดำเนินการเองแล้วจึงนำไปจำหน่ายให้กับลูกค้า ซึ่งได้แก่ ร้านค้าก๊าซ LPG
โรงงานอุตสาหกรรมที่มีความต้องการใช้ก๊าซ LPG
ในปริมาณไม่มากและ/หรือมีพื้นที่ไม่เพียงพอที่ใช้ในการจัดเก็บก๊าซ LPG.ในปริมาณมากๆ

[][]

ขั้นตอนการจัดหาและการนำก๊าซปิโตรเลียมเหลวไปใช้

[]

บริษัทและ UGP จัดหาก๊าซ LPG มาจากผู้ผลิตก๊าซ LPG ภายในประเทศ
ซึ่งประกอบไปด้วยการจัดหาจากโรงแยกก๊าซธรรมชาติจำนวน 5 แห่ง ซึ่งเป็นของบริษัท ปตท.
จำกัด (มหาชน) ทั้งหมด โดยบริษัทและ UGP ไปรับก๊าซ LPG ที่คลังเก็บก๊าซ LPG ของปตท.
ที่อำเภอเขาบ่อยา จังหวัดชลบุรี และคลังเก็บก๊าซ LPG ของปตท.ที่จังหวัดลำปาง นครสวรรค์
ขอนแก่น สุราษฎร์ธานี และหาดใหญ่ และการจัดหาจากโรงกลั่นน้ำมันจำนวน 5 แห่ง ได้แก่
โรงกลั่นน้ำมันของบริษัท ไทยออยล์ จำกัด (มหาชน) โรงกลั่นน้ำมันของบริษัท เอสโซ่
(ประเทศไทย) จำกัด (มหาชน) โรงกลั่นน้ำมันของบริษัท ไออาร์พีซี จำกัด (มหาชน)
โรงกลั่นน้ำมันของบริษัท เชฟรอน (ไทย) จำกัด และโรงกลั่นน้ำมันของบริษัท บางจากปิโตรเลียม
จำกัด (มหาชน) โดยบริษัทและ UGP จะนำก๊าซ LPG ที่จัดหามาจัดเก็บไว้ที่คลังเก็บก๊าซ LPG
ของบริษัทและ UGP ซึ่งมีจำนวนรวมกันทั้งหมด 7 แห่ง มีปริมาตรความจุรวมกันประมาณ 14.88
ล้านลิตร ซึ่งประกอบไปด้วย คลังเก็บก๊าซ LPG ของบริษัทจำนวน 5 แห่ง ได้แก่ คลังสาธุประดิษฐ์
คลังสุราษฎร์ธานี คลังลำปาง คลังนครสวรรค์ และคลังขอนแก่น และคลังเก็บก๊าซ LPG ของ UGP
จำนวน 2 แห่ง ได้แก่ คลังบางปะกง และคลังสุราษฎร์ธานี

รายละเอียดคลังก๊าซ LPG

+---+--------------+-----------------------------------+---------------+
|   | สาขา         | ที่ตั้ง                               | ปริมาตรความจุ   |
|   |              |                                   |               |
|   |              |                                   | (ลิตร)         |
+===+==============+===================================+===============+
| S |              |                                   |               |
| G |              |                                   |               |
| P |              |                                   |               |
+---+--------------+-----------------------------------+---------------+
| 1 | สาธุประดิษฐ์ *  | 736 ถ.พระราม3 แขวงบางโพงพาง       | 1,794,000     |
|   |              | เขตยานนาวา กรุงเทพมหานคร           |               |
+---+--------------+-----------------------------------+---------------+
| 2 | สุราษฎร์ธานี *  | 118-119 หมู่ 3 ต.บางกุ้ง อ.เมือง       | 2,024,250     |
|   |              | จ.สุราษฎร์ธานี                       |               |
+---+--------------+-----------------------------------+---------------+
| 3 | ลำปาง        | 133 หมู่ 4 ต.วังพร้าว อ.เกาะคา        | 539,800       |
|   |              | จ.ลำปาง                           |               |
+---+--------------+-----------------------------------+---------------+
| 4 | นครสวรรค์     | 81/3 หมู่ 2 ต.พระนอน อ.เมือง         | 665,585       |
|   |              | จ.นครสวรรค์                        |               |
+---+--------------+-----------------------------------+---------------+
| 5 | ขอนแก่น       | 99 หมู่ 3 ต.บ้านแฮด อ.บ้านไผ่ จ.ขอนแก่น | 665,585       |
+---+--------------+-----------------------------------+---------------+
| U |              |                                   |               |
| G |              |                                   |               |
| P |              |                                   |               |
+---+--------------+-----------------------------------+---------------+
| 1 | บางปะกง *    | 30/1 หมู่ที่ 11 ถนนสุขุมวิท ตำบลบางปะกง  | 6,981,219     |
|   |              | อำเภอบางปะกง จังหวัดฉะเชิงเทรา 24130 |               |
+---+--------------+-----------------------------------+---------------+
| 2 | สุราษฎร์ธานี *  | 99 หมู่ที่ 3                          | 2,214,550     |
|   |              | ถนนสุราษฎร์ธานี-นครศรีธรรมราช         |               |
|   |              | ตำบลบางกุ้ง อำเภอเมืองสุราษฎร์ธานี      |               |
|   |              | จังหวัดสุราษฎร์ธานี                    |               |
+---+--------------+-----------------------------------+---------------+

หมายเหตุ : * เป็นคลังก๊าซ LPG ที่มีท่าเรือด้วย

ในการจัดหาก๊าซ LPG จากผู้ผลิต LPG ภายในประเทศที่ต้องขนส่งทางเรือ บริษัทจะให้ UGP LMR
UTD และ UMR ซึ่งเป็นบริษัทย่อยของบริษัทที่ประกอบธุรกิจขนส่งก๊าซ LPG ทางเรือเป็นผู้ดำเนินการ
โดยขนส่งก๊าซ LPG จากคลังเก็บก๊าซ LPG ของปตท. ที่อำเภอเขาบ่อยา
จังหวัดชลบุรีและโรงกลั่นน้ำมันมายังคลังเก็บก๊าซ LPG ของบริษัทที่สาธุประดิษฐ์ และคลังก๊าซ LPG
ของ UGP ที่ บางปะกง

สำหรับการจัดหาก๊าซ LPG จากผู้ผลิตก๊าซ LPG ภายในประเทศที่ต้องขนส่งทางรถ ได้แก่
การขนส่งก๊าซ LPG จากคลังเก็บก๊าซ LPG ของบริษัท ปตท. จำกัด (มหาชน) ที่จังหวัดลำปาง
นครสวรรค์ ขอนแก่น สุราษฎร์ธานี และหาดใหญ่มายังคลังเก็บก๊าซ LPG
ของบริษัทในบริเวณใกล้เคียง บริษัทจะให้ LCR และ CGT
ซึ่งเป็นบริษัทย่อยของบริษัทที่ประกอบธุรกิจขนส่งก๊าซ LPG ทางรถยนต์เป็นผู้ดำเนินการ

สำหรับการขนส่งก๊าซ LPG ไปให้ลูกค้านั้น บริษัทให้ LCR และ CGT
ซึ่งเป็นบริษัทย่อยของบริษัทที่ประกอบธุรกิจขนส่งก๊าซ LPG ทางรถเป็นผู้ดำเนินการ
โดยจัดส่งแยกตามประเภทลูกค้า ซึ่งประกอบไปด้วย 1) ลูกค้าที่นำก๊าซ LPG ไปใช้เป็นก๊าซหุงต้ม
ได้แก่ โรงบรรจุก๊าซ LPG ร้านค้าก๊าซ LPG 2) ลูกค้าที่นำก๊าซ LPG ไปใช้เป็นเชื้อเพลิงในรถยนต์
ได้แก่ สถานีบริการก๊าซ LPG รถที่ใช้ก๊าซ LPG เป็นเชื้อเพลิง เช่น รถแท็กซี่ รถยนต์ส่วนบุคคล
และ 3) ลูกค้าที่นำก๊าซ LPG ไปใช้ในงานอุตสาหกรรม ได้แก่ โรงงานอุตสาหกรรมต่างๆ เช่น
โรงงานแก้ว โรงงานหลอดไฟ โรงงานพ่นอบสี โรงงานเคลือบสีภาชนะบรรจุ โรงงานทอผ้า
โรงงานย้อมผ้า โรงงานกระเบื้อง โรงงานเซรามิค โรงงานผลิตอาหาร โรงงานขนมปัง
โรงงานถุงมือยาง โรงงานประกอบรถยนต์ โรงงานตัดเหล็ก โรงแรม ร้านอาหารจานด่วน และ
ศูนย์อาหารในห้างสรรพสินค้า

ตารางแสดงพาหนะที่ใช้ในการขนส่งก๊าซ LPG ของบริษัทและบริษัทย่อย

  --------------------------------------------------------------------------
                 พาหนะที่ใช้ขนส่ง LPG      จำนวน          ความสามารถในการบรรทุก
  -------------- --------------------- -------------- ----------------------
  SGP            รถถังเวียน *            30 คัน          

  UGP            รถถังเวียน *            81 คัน          

                 เรือบรรทุกก๊าซ LPG       1 ลำ           1,500 ตัน

  LCR            รถบรรทุกก๊าซ LPG        133 คัน         1,404 ตัน

  CGT            รถบรรทุกก๊าซ LPG        90 คัน          862 ตัน

  UTD            เรือบรรทุกก๊าซ LPG       1 ลำ           550 ตัน

  LMR            เรือบรรทุกก๊าซ LPG       7 ลำ           8,388 ตัน

  UMR            เรือบรรทุกก๊าซ LPG       4 ลำ           3,860 ตัน
  --------------------------------------------------------------------------

หมายเหตุ : * เป็นรถบรรทุก 4 ล้อ และ 6 ล้อที่ใช้ขนส่งก๊าซ LPG ที่บรรจุใส่ถังก๊าซ LPG
(cylinder) ไปยังร้านค้าก๊าซ LPG

2.  การตลาดและภาวะการแข่งขัน

  ปัจจุบัน ผู้ประกอบธุรกิจค้าก๊าซ LPG
  ทุกรายจะใช้วัตถุดิบที่มาจากภายในประเทศซึ่งมีคุณภาพอยู่ในระดับเดียวกัน
  ดังนั้นผลิตภัณฑ์ของผู้ประกอบธุรกิจค้าก๊าซ LPG จึงไม่มีความแตกต่างกัน ผู้ประกอบธุรกิจค้าก๊าซ
  LPG ต่างๆ จึงไม่เน้นที่จะแข่งขันด้านราคา
  แต่จะมุ่งเน้นไปที่การแข่งขันทางด้านกลยุทธ์การตลาดและการบริการ ซึ่งบริษัทและ UGP
  มีกลยุทธ์ด้านการตลาดและการบริการดังนี้

1.  นโยบายและลักษณะการตลาดของผลิตภัณฑ์ที่สำคัญ

กลยุทธ์การแข่งขันในธุรกิจค้าก๊าซ LPG

+---+--------------------+-----------------------------------------------+
|   | กลุ่มลูกค้า            | กลยุทธ์ในการแข่งขัน                               |
+===+====================+===============================================+
| 1 | ลูกค้าที่นำก๊าซ LPG     | -   การจัดส่งก๊าซ LPG ที่รวดเร็วและมีประสิทธิภาพ       |
|   | ไปใช้เป็นก๊าซหุงต้ม     |     จากการที่มีทำเลที่ตั้งของคลังเก็บก๊าซ LPG           |
|   |                    |     ที่ครอบคลุมทั่วประเทศและระบบการขนส่งก๊าซ LPG     |
|   |                    |     ที่มีประสิทธิภาพของบริษัทย่อยของบริษัท              |
|   |                    |                                               |
|   |                    | -   การให้ความสำคัญกับความปลอดภัยของถังก๊าซ LPG     |
|   |                    |     โดยตรวจสอบสภาพถังก๊าซ LPG                   |
|   |                    |     ให้อยู่ในสภาพที่สามารถใช้งานได้อย่างปลอดภัยอยู่เสมอ  |
|   |                    |                                               |
|   |                    | -   จำหน่ายก๊าซ LPG                             |
|   |                    |     ใ                                         |
|   |                    | นราคาเหมาะสมให้ลูกค้าสามารถมีผลกำไรและดำเนินธุรกิจได้ |
|   |                    |                                               |
|   |                    | -                                             |
|   |                    |    การให้คำปรึกษาในด้านการตลาดและการขายอย่างใกล้ชิด |
+---+--------------------+-----------------------------------------------+
| 2 | ลูกค้าที่นำก๊าซ LPG     | -   การจัดส่งก๊าซ LPG                            |
|   | ไปใ                |     ที่รวดเร็วตามความต้องการของลูกค้า               |
|   | ช้เป็นเชื้อเพลิงในรถยนต์ |                                               |
|   |                    | -   จำหน่ายก๊าซ LPG                             |
|   |                    |     ใ                                         |
|   |                    | นราคาเหมาะสมให้ลูกค้าสามารถมีผลกำไรและดำเนินธุรกิจได้ |
|   |                    |                                               |
|   |                    | -                                             |
|   |                    |    การให้คำปรึกษาในด้านการตลาดและการขายอย่างใกล้ชิด |
+---+--------------------+-----------------------------------------------+
| 3 | ลูกค้าที่นำก๊าซ LPG     | -   ลงทุนในอุปกรณ์และการติดตั้งระบบจ่ายก๊าซ LPG       |
|   | ไปใช้ในด้านอุตสาหกรรม |     ให้กับลูกค้าเพื่อเป็นแรงจูงใจให้ลูกค้าทำสัญญาซื้อขายก๊าซ |
|   |                    |     LPG ระยะยาวกับบริษัท                         |
|   |                    |                                               |
|   |                    | -   ให้คำปรึกษาแนะนำด้านการติดตั้งอุปกรณ์ต่างๆ         |
|   |                    |     ในกรณีที่ลูกค้ามีความประสงค์ที่จะติดตั้งอุปกรณ์เอง      |
|   |                    |                                               |
|   |                    | -   ให้บริการตรวจสอบอุปกรณ์และระบบจ่ายก๊าซ LPG      |
|   |                    |     ให้อยู่ในสภาพที่สามารถใช้งานได้อย่างปลอดภัย        |
|   |                    |     ท                                         |
|   |                    | ั้งอุปกรณ์ที่บริษัทเป็นผู้ติดตั้งให้ลูกค้าและอุปกรณ์ที่ลูกค้าติดตั้งเอง |
|   |                    |                                               |
|   |                    | -   การจัดสัมมนาฝึกอบรมเกี่ยวกับความรู้ด้านการใช้ก๊าซ    |
|   |                    |     LPG และวิธีการใช้ก๊าซ LPG อย่างปลอดภัย          |
+---+--------------------+-----------------------------------------------+

  ลักษณะลูกค้าและช่องทางการจัดจำหน่าย

ลักษณะลูกค้าของบริษัทและ UGP สามารถแยกออกได้ตามวัตถุประสงค์การนำก๊าซ LPG ไปใช้งาน
แบ่งออกได้ 3 ประเภท คือ

1) ลูกค้าที่นำก๊าซ LPG ไปใช้เป็นก๊าซหุงต้ม

2) ลูกค้าที่นำก๊าซ LPG ไปใช้เป็นเชื้อเพลิงในรถยนต์

3) ลูกค้าที่นำก๊าซ LPG ไปใช้ในด้านอุตสาหกรรม

4) ลูกค้าต่างประเทศ

โครงสร้างรายได้จากการจำหน่ายก๊าซ LPG ของบริษัทและ UGP
แยกตามลักษณะลูกค้าและช่องทางการจัดจำหน่าย

  ---------------------------- ----------- -------- ----------- -------- ----------- --------
                               ปี 2550      ร้อยละ    ปี 2551      ร้อยละ    ปี 2552      ร้อยละ

  ลูกค้าที่นำไปใช้งานในครัวเรือน      7,721.83    59.63    9,292.14    52.86    9,152.96    54.29

  ลูกค้าที่นำไปใช้เป็นเชื้อเพลิง        3,812.30    29.44    6,343.83    36.09    5,314.00    31.52

  ลูกค้าที่นำไปใช้งานด้านอุตสาหกรรม   1,416.35    10.94    1,943.85    11.06    1,806.09    10.71

  ลูกค้าต่างประเทศ                0.00        0.00     0.00        0.00     585.51      3.47

  รวม                          12,950.48   100.00   17,579.82   100.00   16,858.55   100.00
  ---------------------------- ----------- -------- ----------- -------- ----------- --------

  รายละเอียดลูกค้าและช่องทางการจัดจำหน่าย

1)  ลูกค้าที่นำก๊าซ LPG ไปใช้เป็นก๊าซหุงต้ม

  ลูกค้าที่นำก๊าซ LPG ไปใช้เป็นก๊าซหุงต้ม ได้แก่ โรงบรรจุก๊าซ LPG ร้านค้าก๊าซ LPG
  และครัวเรือน โดยโรงบรรจุก๊าซ LPG จะนำก๊าซ LPG ไปแยกบรรจุลงถังบรรจุก๊าซ LPG
  ขนาดต่างๆ ทั้งนี้เพื่อให้เหมาะสมกับความต้องการใช้งานของลูกค้าแต่ละกลุ่ม และถังบรรจุก๊าซ
  LPG ดังกล่าวจะถูกส่งต่อไปยังร้านค้าก๊าซ LPG ซึ่งร้านค้าก๊าซ LPG
  จะเป็นตัวกลางในการกระจายผลิตภัณฑ์ก๊าซ LPG ที่บรรจุในถังก๊าซ LPGในขนาดต่างๆ
  ไปยังครัวเรือนอีกทอดหนึ่ง

  ทั้งนี้ ถังก๊าซ LPG ภายใต้เครื่องหมายการค้า “สยามแก๊ส” และ “ยูนิคแก๊ส”
  ทั้งหมดที่หมุนเวียนอยู่ในท้องตลาด เป็นสินทรัพย์ของบริษัทและ UGP ตามลำดับ โดย ณ วันที่ 31
  ธันวาคม 2552 ถังก๊าซ LPG ของบริษัทและ UGP มีรายละเอียดดังนี้

  ------------------ --------------- ---------- --------------- ----------
  ขนาดของถัง          บริษัท                       UGP             

  (กิโลกรัม)           จำนวน (ใบ)      ร้อยละ      จำนวน (ใบ)      ร้อยละ

  4                  534,742         12.68      683,594         16.74

  11.5               8,570           0.20       245,961         6.03

  15                 3,569,857       84.60      2,992,809       73.31

  48                 106,484         2.52       160,112         3.92

  รวม                4,219,653       100.00     4,082,476       100.00
  ------------------ --------------- ---------- --------------- ----------

  ที่มา : ข้อมูลจากทะเบียนสินทรัพย์ของบริษัทและ UGP

  โรงบรรจุก๊าซ LPG ที่เป็นลูกค้าของบริษัทสามารถแบ่งออกได้เป็น 3 ประเภท ดังนี้

(1) โรงบรรจุก๊าซ LPG ประเภท Company Own - Company Operate (“COCO”)

  โรงบรรจุก๊าซ LPG ประเภท COCO เป็นโรงบรรจุก๊าซ LPG ที่บริษัทหรือ UGP
  เป็นเจ้าของและดำเนินงานเอง โดยปัจจัยที่ใช้ในการพิจารณาเปิดโรงบรรจุก๊าซ LPG ประเภท
  COCO ได้แก่ ทำเลที่ตั้ง ความสามารถและความชำนาญในการทำการตลาดในพื้นที่เป็นสำคัญ

  ณ วันที่ 31 ธันวาคม 2552 บริษัทและ UGP มีโรงบรรจุก๊าซ LPG ประเภท COCO
  รวมทั้งสิ้นจำนวน 20 แห่ง แบ่งออกเป็นโรงบรรจุก๊าซ LPG ประเภท COCO ของบริษัทจำนวน 7
  แห่ง และโรงบรรจุก๊าซ LPG ประเภท COCO ของ UGP จำนวน 13 แห่ง

  รายละเอียดโรงบรรจุก๊าซ LPG ประเภท COCO ของบริษัท

  -----------------------------------------------------------------------
      สาขา            ที่ตั้ง
  --- --------------- ---------------------------------------------------
  1   บางนา           110 ซ.บางนา-ตราด 30 แขวงบางนา เขตบางนา กรุงเทพมหานคร

  2   สมุทรสาคร        62/6 หมู่ 2 ต.บางน้ำจืด อ.เมือง จ.สมุทรสาคร

  3   แม่แตง           63 หมู่ 4 ต.ขี้เหล็ก อ.แม่แตง จ.เชียงใหม่

  4   ปราจีนบุรี         1 หมู่ 6 ต.รอบเมือง อ.เมืองปราจีนบุรี จ.ปราจีนบุรี

  5   นครราชสีมา       38 หมู่ 15 ต.จอหอ อ.เมืองนครราชสีมา จ.นครราชสีมา

  6   ขอนแก่น          99 หมู่ 3 ต.บ้านแฮด อ.บ้านไผ่ จ.ขอนแก่น

  7   นครสวรรค์        81/3 หมู่ 2 ถ.นครสวรรค์ ท่าตะโก อ.เมือง จ.นครสวรรค์
  -----------------------------------------------------------------------

  รายละเอียดโรงบรรจุก๊าซ LPG ประเภท COCO ของ UGP

  ------------------------------------------------------------------------
       สาขา            ที่ตั้ง
  ---- --------------- ---------------------------------------------------
  1    กาญจนบุรี         10 หมู่ที่ 11 ถนนท่าเรือพระแท่น-บ้านรางกระต่าย ตำบลพระแท่น
                       อำเภอท่ามะกา จังหวัดกาญจนบุรี 71130

  2    ฉะเชิงเทรา       30/1 หมู่ที่ 11 ถนนสุขุมวิท ตำบลบางปะกง อำเภอบางปะกง
                       จังหวัดฉะเชิงเทรา 24130

  3    ชลบุรี            139 หมู่ที่ 6 ตำบลโป่ง อำเภอบางละมุง จังหวัดชลบุรี

  4    เชียงใหม่         375 หมู่ที่ 5 ถนนหมายเลข 11 (ตอนเชียงใหม่ - ลำปาง)
                       ตำบลยางเนิ้ง อำเภอสารภี จังหวัดเชียงใหม่

  5    นครราชสีมา       108 หมู่ที่ 3 ถนนเพชรมาตุคลา ตำบลหัวทะเล
                       อำเภอเมืองนครราชสีมา จังหวัดนครราชสีมา 30000

  6    นครสวรรค์        10/2 หมู่ที่ 9 ตำบลวัดไทรย์ อำเภอเมืองนครสวรรค์
                       จังหวัดนครสวรรค์ 60000

  7    นนทบุรี           9/5 หมู่ที่ 1 ตำบลคลองข่อย ถนนปทุมธานี-บางบัวทอง
                       อำเภอปากเกร็ด จังหวัดนนทบุรี 11120

  8    เพชรบุรี          105 หมู่ที่ 4 ตำบลทับคาง ถนนทางหลวงหมายเลข 4
                       (ตอนคอสะพานวังมะนาวใต้-เพชรบุรี) อำเภอเขาย้อย
                       จังหวัดเพชรบุรี

  9    สงขลา           819 หมู่ที่ 1 ทางหลวงหมายเลข 43 ตำบลควนลัง อำเภอหาดใหญ่
                       จังหวัดสงขลา 90110

  10   สมุทรปราการ      161/62 หมู่ที่ 1 ถนนสุขสวัสดิ์ ตำบลปากคลองบางปลากด
                       อำเภอพระสมุทรเจดีย์ จังหวัดสมุทรปราการ 10290

  11   สระบุรี           658 ถนนพหลโยธิน อำเภอเมืองสระบุรี จังหวัดสระบุรี 18000

  12   สุราษฎร์ธานี       99 หมู่ที่ 3 ถนนสุราษฎร์ธานี-นครศรีธรรมราช ตำบลบางกุ้ง
                       อำเภอเมืองสุราษฎร์ธานี จังหวัดสุราษฎร์ธานี

  13   อุบลราชธานี       14 หมู่ที่ 9 ถนนชยางกูร ตำบลหัวเรือ อำเภอเมืองอุบลราชธานี
                       จังหวัดอุบลราชธานี 34000
  ------------------------------------------------------------------------

(2) โรงบรรจุก๊าซ LPG ประเภท Company Own - Dealer Operate (“CODO”)

  โรงบรรจุก๊าซ LPG ประเภท CODO เป็นโรงบรรจุก๊าซ LPG ที่บริษัทเป็นเจ้าของ
  แต่ให้บุคคลภายนอกที่มีความประสงค์จะประกอบธุรกิจโรงบรรจุก๊าซ LPG เข้ามาเช่าดำเนินงาน
  โดยผู้เช่าโรงบรรจุก๊าซ LPG ต้องทำสัญญาเช่าสินทรัพย์จากบริษัท ซึ่งสินทรัพย์โรงบรรจุก๊าซ LPG
  ที่บริษัทให้เช่า ได้แก่ อาคารบรรจุก๊าซ LPG ถังเก็บก๊าซ LPG และจ่ายก๊าซ LPG
  แบบเหนือพื้นดินลงในถังก๊าซ LPG ถังเก็บและจ่ายเหนือพื้นดิน หัวจ่ายก๊าซ LPG
  และเครื่องอุปกรณ์ที่เกี่ยวข้องกับกระบวนการบรรจุและการจ่ายก๊าซ LPG
  กระบวนการควบคุมอัคคีภัยและมลภาวะ รวมถึงที่ดินที่อาคารบรรจุก๊าซ LPG
  ตั้งอยู่และที่ดินรอบอาคาร โดยปกติบริษัทจะให้ลูกค้าเช่าโรงบรรจุก๊าซ LPG โดยมีอายุสัญญา 3 ปี
  และผู้เช่าโรงบรรจุก๊าซ LPG จะต้องได้รับการแต่งตั้งให้เป็นตัวแทนค้าต่างจากบริษัทก่อน
  จึงจะสามารถประกอบธุรกิจโรงบรรจุก๊าซ LPG ภายใต้เครื่องหมายการค้า “สยามแก๊ส” และ
  “ยูนิคแก๊ส” ได้ นอกจากนี้ ผู้เช่าโรงบรรจุก๊าซ LPG จะต้องทำสัญญาซื้อขายก๊าซ LPG
  ในปริมาณขั้นต่ำที่จะต้องสั่งซื้อจากบริษัทด้วย

  ณ วันที่ 31 ธันวาคม 2552 บริษัทมีโรงบรรจุก๊าซ LPG ประเภท CODO รวมทั้งสิ้นจำนวน 15
  แห่ง ดังนี้

+---+--------------+---------------------------------------------------+
|   | สาขา         | ที่ตั้ง                                               |
+===+==============+===================================================+
| 1 | สุพรรณบุรี      | 9/1 หมู่ 4 ต.จรเข้สามพัน อ.อู่ทอง จ.สุพรรณบุรี             |
+---+--------------+---------------------------------------------------+
| 2 | เพชรบุรี       | 99 หมู่ 1 ต.หนองชุมพล อ.เขาย้อย จ.เพชรบุรี              |
+---+--------------+---------------------------------------------------+
| 3 | นครปฐม       | 16/7 หมู่ 9 ต.บางแขม อ.เมือง จ.นครปฐม                |
+---+--------------+---------------------------------------------------+
| 4 | สุรินทร์        | 51 หมู่6 ถ.สุรินทร์-ศีขรภูมิ ต.จารพัต อ.ศีขรภูมิ จ.สุรินทร์      |
+---+--------------+---------------------------------------------------+
| 5 | ศรีสะเกษ      | 131 หมู่ 8 ต.โพนเขวา อ.เมือง จ.ศรีสะเกษ               |
+---+--------------+---------------------------------------------------+
| 6 | สุราษฎร์ธานี    | 118-119 หมู่ 3 ต.บางกุ้ง อ.เมือง จ.สุราษฎร์ธานี           |
+---+--------------+---------------------------------------------------+
| 7 | พุนพิน         | 82/1 หมู่ 3 ต.ตัวเตย อ.พุนพิน จ.สุราษฎร์ธานี              |
|   |              |                                                   |
|   | (สุราษฎร์ธานี)  |                                                   |
+---+--------------+---------------------------------------------------+
| 8 | ยานนาวา      | 736 ถ.พระราม3 แขวงบางโพงพาง เขตยานนาวา            |
|   |              | กรุงเทพมหานคร                                      |
+---+--------------+---------------------------------------------------+
| 9 | ชลบุรี         | 31/3 หมู่ 7 ต.บ้านสวน อ.เมือง จ.ชลบุรี                  |
+---+--------------+---------------------------------------------------+
| 1 | ลำปาง        | 133 หมู่ 4 ต.วังพร้าว อ.เกาะคา จ.ลำปาง                |
| 0 |              |                                                   |
+---+--------------+---------------------------------------------------+
| 1 | อำนาจเจริญ    | 88 หมู่ 15 ต.เสนางคนิคม อ.เสนางคนิคม จ.อำนาจเจริญ      |
| 1 |              |                                                   |
+---+--------------+---------------------------------------------------+
| 1 | บุรีรัมย์        | 108 หมู่ที่ 16 ต.สวายจีก อ.เมือง จ.บุรีรัมย์                |
| 2 |              |                                                   |
+---+--------------+---------------------------------------------------+
| 1 | ร้อยเอ็ด       | 75 หมู่ 1 ตำบลขอนแก่น อ. เมือง จ. ร้อยเอ็ด              |
| 3 |              |                                                   |
+---+--------------+---------------------------------------------------+
| 1 | หาดใหญ่       | 85/8 หมู่5 ต.คอหงส์ อ.หาดใหญ่ จ.สงขลา                 |
| 4 |              |                                                   |
+---+--------------+---------------------------------------------------+
| 1 | เชียงใหม่      | 81 หมู่ที่ 1 ต.แช่ช้าง อ.สันกำแพง จ.เชียงใหม่              |
| 5 |              |                                                   |
+---+--------------+---------------------------------------------------+

(3) โรงบรรจุก๊าซ LPG ประเภท Dealer Own - Dealer Operate (“DODO”)

  โรงบรรจุก๊าซ LPG ประเภท DODO เป็นโรงบรรจุก๊าซ LPG ที่ผู้ประกอบการโรงบรรจุก๊าซ LPG
  เป็นเจ้าของและดำเนินการเอง โดยผู้ประกอบการดังกล่าวจะต้องได้รับการแต่งตั้งจากบริษัทหรือ
  UGP ให้เป็นตัวแทนค้าต่างของบริษัทหรือ UGP ก่อน จึงจะสามารถบรรจุและจำหน่ายก๊าซ LPG
  ภายใต้เครื่องหมายการค้า “สยามแก๊ส” และ “ยูนิคแก๊ส” ได้

  ณ วันที่ 31 ธันวาคม 2552 บริษัทมีโรงบรรจุก๊าซ LPG ประเภท DODO รวมทั้งสิ้นจำนวน 118
  แห่ง แบ่งออกเป็นโรงบรรจุก๊าซ LPG ประเภท DODO ของบริษัทจำนวน 50 แห่ง
  และโรงบรรจุก๊าซ LPG ประเภท DODO ของ UGP จำนวน 68 แห่ง

  ตารางสรุปจำนวนโรงบรรจุก๊าซ LPG ของบริษัทและ UGP

  (หน่วย : แห่ง)

  ------------------------------------------------------------------------
                             บริษัท           UGP            รวม
  -------------------------- -------------- -------------- ---------------
  โรงบรรจุก๊าซ LPG ประเภท COCO 7              13             20

  โรงบรรจุก๊าซ LPG ประเภท CODO 15             -              15

  โรงบรรจุก๊าซ LPG ประเภท DODO 50             68             118

  รวม                        72             81             153
  ------------------------------------------------------------------------

ที่มา : ข้อมูลจากบริษัท

2)  ลูกค้าที่นำก๊าซ LPG ไปใช้เป็นเชื้อเพลิงในรถยนต์

  ลูกค้าที่นำก๊าซ LPG ไปใช้เป็นเชื้อเพลิงในรถยนต์ ได้แก่ สถานีบริการก๊าซ LPG
  และรถยนต์ที่ใช้ก๊าซ LPG เป็นเชื้อเพลิง โดยสถานีบริการก๊าซจะจัดเก็บก๊าซ LPG
  ที่รับจากบริษัทและ UGP ลงในสถานที่จัดเก็บ LPG ของสถานีบริการก๊าซ LPG
  เพื่อเตรียมไว้สำหรับการให้บริการแก่รถยนต์ที่ใช้ก๊าซ LPG เป็นเชื้อเพลิง ได้แก่ รถแท็กซี่
  และรถยนต์ส่วนบุคคล โดยสถานีบริการก๊าซ LPG ที่เป็นลูกค้าของบริษัทและ UGP
  ส่วนใหญ่จะตั้งอยู่ในกรุงเทพและปริมณฑล

  สถานีบริการก๊าซ LPG ที่เป็นลูกค้าของบริษัทแบ่งออกได้เป็น 2 ประเภท ดังนี้

(1) สถานีบริการก๊าซ LPG ประเภท Company Own – Company Operate (“COCO”)

  สถานีบริการก๊าซ LPG ประเภท COCO เป็นสถานีบริการก๊าซ LPG
  ที่บริษัทเป็นเจ้าของและดำเนินงานเอง โดยปัจจัยที่ใช้ในการพิจารณาเปิดสถานีบริการก๊าซ LPG
  ประเภท COCO ได้แก่ ทำเลที่ตั้ง
  ความสามารถและความชำนาญในการทำการตลาดในพื้นที่เป็นสำคัญ

  ณ วันที่ 31 ธันวาคม 2552 บริษัทมีสถานีบริการก๊าซ LPG ประเภท COCO จำนวน 21 แห่ง
  ดังนี้

  ------------------------------------------------------------------------
       สาขา            ที่ตั้ง
  ---- --------------- ---------------------------------------------------
  1    ดำรงรักษ์         63/14 ถนนดำรงรักษ์ แขวงคลองมหานาค เขตป้อมปราบศัตรูพ่าย
                       กทม.

  2    รามคำแหง        3247 ถนนรามคำแหง แขวงหัวหมาก เขตบางกะปิ กรุงเทพมหานคร

  3    กรุงเกษม         1756 ถนนนวลจันทร์กรุงเกษม แขวงป้อมปราบศัตรูพ่าย
                       กรุงเทพมหานคร

  4    นวลจันทร์         51/167 หมู่บางพลัด 12 ถนนนวลจันทร์ เขตบึงกุ่ม กรุงเทพมหานคร

  5    บางพลัด          174 ถนนจรัญสนิทวงศ์ แขวงบางอ้อ เขตบางพลัด กรุงเทพมหานคร

  6    ปิ่นเกล้า          612/2 ถนนบรมราชชนนี แขวงบางบำหรุ(ตลิ่งชัน) เขตบางพลัด
                       กรุงเทพมหานคร

  7    บางนา           429 ถนนบางนา-ตราด แขวงบางนา เขตบางนา กรุงเทพมหานคร

  8    หาดใหญ่          73/38 หมู่ 5 ต.คอหงส์ อ.หาดใหญ่ จ.สงขลา

  9    พูนพิน            82 หมู่ 3 อ.พูนพิน จ.สุราษฎร์ธานี

  10   อำเภอเมืองชลบุรี   48/17 หมู่ 1 ต.ห้วยกะปิ อ.เมือง จ.ชลบุรี

  11   ทวีวัฒนา          29/43 หมู่ 11 แขวงศาลาธรรมสพน์ เขตทวีวัฒนา กรุงเทพมหานคร

  12   ปากเกร็ด         223/291 หมู่ 4 ต.ปากเกร็ด อ.ปากเกร็ด จ.นนทบุรี

  13   ลำปาง           133 หมู่ 4 ถ.พหลโยธิน ต.วังพร้าว อ.เกาะคา จ.ลำปาง

  14   ขอนแก่น          99 หมู่ 3 ถ.มิตรภาพ ต.บ้านแฮด อ.กิ่งอำเภอ จ.ขอนแก่น

  15   โคราช           108/1 หมู่ 3 ต.หัวทะเล อ.เมืองนครราชสีมา จ.นครราชสีมา

  16   บางละมุง         140 หมู่ 6 ต.โป่ง อ.บางละมุง จ.ชลบุรี

  17   อุบลราชธานี       14/1 หมู่ 9 ต.หัวเรือ อ.เมืองอุบลราชธานี จ.อุบลราชธานี

  18   บางแค           34/97 หมู่ 2 แขวงบางแค เขตบางแค กรุงเทพมหานคร

  19   ชลบุรี            31/34 หมู่ 6 ต.บ้านสวน อ.เมืองชลบุรี จ.ชลบุรี

  20   สระบุรี           658/1 ถ.พหลโยธิน ต.ปากเพรียว อ.เมืองสระบุรี จ.สระบุรี

  21   นครปฐม          224/3 หมู่ 1 ต.ธรรมศาลา อ.เมืองนครปฐม จ.นครปฐม
  ------------------------------------------------------------------------

(2) สถานีบริการก๊าซ LPG ประเภท Dealer Own – Dealer Operate (“DODO”)

  สถานีบริการก๊าซ LPG ประเภท DODO เป็นสถานีบริการก๊าซ LPG
  ที่ผู้ประกอบการสถานีบริการก๊าซ LPG เป็นเจ้าของและดำเนินการเอง
  โดยผู้ประกอบการดังกล่าวจะต้องได้รับการแต่งตั้งจากบริษัทหรือ UGP
  ให้เป็นตัวแทนค้าต่างของบริษัทหรือ UGP ก่อน จึงจะสามารถจำหน่ายก๊าซ LPG
  ภายใต้เครื่องหมายการค้า “สยามแก๊ส” และ “ยูนิคแก๊ส” ได้

  ณ วันที่ 31 ธันวาคม 2552 บริษัทมีสถานีบริการก๊าซ LPG ประเภท DODO รวมทั้งสิ้นจำนวน
  346 แห่ง แบ่งออกเป็นสถานีบริการก๊าซ LPG ประเภท DODO ของบริษัทจำนวน 255 แห่ง
  และสถานีบริการก๊าซประเภท DODO ของ UGP จำนวน 91 แห่ง

  ตารางสรุปจำนวนสถานีบริการก๊าซ LPG ของบริษัทและ UGP

  (หน่วย : แห่ง)

  ------------------------------------------------------------------------
                             บริษัท           UGP            รวม
  -------------------------- -------------- -------------- ---------------
  สถานีบริการก๊าซ LPG ประเภท    21             0              21
  COCO                                                     

  สถานีบริการก๊าซ LPG ประเภท    255            91             346
  DODO                                                     

  รวม                        276            91             367
  ------------------------------------------------------------------------

ที่มา : ข้อมูลจากบริษัท

3)  ลูกค้าที่นำก๊าซ LPG ไปใช้ในงานด้านอุตสาหกรรม

  ลูกค้าที่นำก๊าซ LPG ไปใช้ในงานด้านอุตสาหกรรม ได้แก่ โรงแรม ศูนย์อาหารในห้างสรรพสินค้า
  โรงงานอาหารแช่แข็ง โรงงานผลิตผลิตภัณฑ์จากยาง โรงงานหล่อหลอมโลหะ โรงงานพลาสติก
  เป็นต้น โดยรูปแบบของการจำหน่ายก๊าซ LPG ไปยังลูกค้าที่นำก๊าซ LPG
  ไปใช้ในงานด้านอุตสาหกรรมแบ่งออกเป็น 3 ลักษณะ ได้แก่

  (1) การจำหน่ายในลักษณะของถังก๊าซ LPG ไปยังลูกค้าที่นำก๊าซ LPG
  ไปใช้เป็นเชื้อเพลิงในการประกอบอาหาร เช่น ร้านอาหาร ภัตตาคาร
  ศูนย์อาหารตามห้างสรรพสินค้าและโรงแรม

  (2) การจำหน่ายในลักษณะของถังก๊าซ LPG ไปยังโรงงานอุตสาหกรรมขนาดกลางและขนาดเล็ก
  เช่น โรงงานเครื่องปั้นดินเผา โรงงานขนมปัง และ

  (3) การจำหน่ายในลักษณะของถังก๊าซ LPG ขนาดใหญ่ไปยังโรงงานอุตสาหกรรมขนาดใหญ่ เช่น
  โรงงานเซรามิค

  โครงสร้างการกำหนดราคาก๊าซ LPG

ในอดีตโครงสร้างราคาก๊าซ LPG ของประเทศไทยถูกควบคุมโดยรัฐบาลอย่างสมบูรณ์
ทั้งการควบคุมราคาขายปลีกก๊าซ LPG ราคาขายส่งก๊าซ LPG รวมถึงการชดเชยค่าขนส่งก๊าซ LPG
ระหว่างคลังเก็บก๊าซ LPG ของปตท. จำนวน 5 แห่ง คือ ลำปาง นครสวรรค์ ขอนแก่น
สุราษฎร์ธานี และหาดใหญ่ (การกำหนดอัตราค่าชดเชยค่าขนส่งก๊าซ LPG
จากโรงกลั่นหรือโรงแยกก๊าซไปยังคลังเก็บก๊าซ LPG ของปตท. ทั้ง 5 แห่ง
จะแตกต่างกันตามเส้นทาง ระยะทาง และวิธีการในการขนส่ง
ซึ่งอัตราการชดเชยดังกล่าวจะเปลี่ยนแปลงตามประกาศของกรมธุรกิจพลังงาน กระทรวงพลังงาน)

ต่อมารัฐบาลได้มีนโยบายที่จะยกเลิกการควบคุมราคาก๊าซ LPG และลอยตัวราคาก๊าซ LPG
อย่างสมบูรณ์ โดยเริ่มจากการยกเลิกการควบคุมราคาขายปลีกก๊าซ LPG เมื่อวันที่ 1 พฤศจิกายน
2544 แต่ยังคงควบคุมราคาขายส่งก๊าซ LPG อยู่ แต่อย่างไรก็ตาม
รัฐบาลได้ให้กรมการค้าภายในเป็นหน่วยงานที่กำกับดูแลราคาขายปลีกก๊าซ LPG เฉพาะก๊าซ LPG
สำหรับใช้งานด้านครัวเรือน
เนื่องจากเป็นสินค้าควบคุมและมีความจำเป็นต่อการดำรงชีวิตของประชาชน
โดยไม่ได้ควบคุมราคาขายปลีกก๊าซ LPG สำหรับนำไปใช้เป็นเชื้อเพลิงในรถยนต์และก๊าซ LPG
ที่นำใช้งานด้านอุตสาหกรรม

เมื่อวันที่ 1 ธันวาคม 2550 รัฐบาลได้ให้กองทุนน้ำมันยกเลิกการชดเชยราคาขายส่งก๊าซ LPG
และเรียกเก็บเงินเข้ากองทุนน้ำมันในระดับที่เพียงพอสำหรับชดเชยค่าขนส่งก๊าซ LPG
ไปยังคลังเก็บก๊าซ LPG ของปตท. ทั้ง 5 แห่ง ซึ่งทำให้ราคาขายส่งก๊าซ LPG
เพิ่มขึ้นจากที่เคยถูกกำหนดไว้ให้คงที่ที่ 12.4569 บาทต่อกิโลกรัม โดยราคาขายส่งก๊าซ LPG ณ
วันที่ 3 ธันวาคม 2550 เท่ากับ 13.6863 บาทต่อกิโลกรัม

ทั้งนี้ โครงสร้างราคาก๊าซ LPG ณ ปัจจุบัน สามารถแบ่งออกได้เป็น 3 ส่วนได้แก่

1)  ราคา ณ โรงกลั่น หรือ ราคา ณ โรงแยกก๊าซ หรือราคานำเข้าก๊าซ LPG

  ปัจจุบัน รัฐบาลโดยสำนักงานนโยบายและแผนพลังงาน (“สนพ.”) ได้ควบคุมราคาก๊าซ LPG
  ที่ต้นทางการผลิต โดยในการกำหนดราคาขาย ณ โรงกลั่น หรือราคา ณ โรงแยกก๊าซ
  หรือราคานำเข้าก๊าซ LPG ซึ่งในการกำหนดราคา สนพ.จะพิจารณาจากปัจจัยต่างๆ ได้แก่
  ราคาก๊าซ LPG ในตลาดโลก ปริมาณการใช้ก๊าซ LPG ภายในประเทศ
  และปริมาณการส่งออกก๊าซ LPG โดยเมื่อวันที่ 31 ธันวาคม 2552 สนพ.ได้กำหนดราคาขาย ณ
  โรงกลั่น หรือราคา ณ โรงแยกก๊าซ หรือราคานำเข้าก๊าซ LPG เท่ากับ 11.1212
  บาทต่อกิโลกรัม

2)  ราคาขายส่งก๊าซ LPG หน้าโรงกลั่น

  ในการกำหนดราคาขายส่งก๊าซ LPG
  หน้าโรงกลั่นมีการกำหนดสูตรในการคำนวณโดยอ้างอิงจากราคา ณ โรงกลั่น หรือ ราคา ณ
  โรงแยกก๊าซ หรือ ราคานำเข้าของก๊าซ LPG ตามข้อ 1)
  และบวกรวมด้วยภาษีและค่าใช้จ่ายที่เกี่ยวข้อง ดังนี้

  เดิมรัฐบาลโดยสนพ.ได้ควบคุมราคาขายส่งหน้าโรงกลั่นก่อนภาษีมูลค่าเพิ่มตามสูตรดังกล่าวไว้เท่ากับ
  12.4569 บาทต่อกิโลกรัม โดยใช้กองทุนน้ำมันเป็นกลไกในการควบคุมราคา กล่าวคือ หากราคา
  ณ โรงกลั่น หรือ ราคา ณ โรงแยกก๊าซ หรือ ราคานำเข้าก๊าซ LPG ตามข้อ 1) สูงขึ้น
  รัฐบาลจะใช้เงินจากกองทุนน้ำมันชดเชยเพื่อให้ราคาขายส่งก๊าซ LPG
  หน้าโรงกลั่นเท่ากับราคาที่รัฐบาลกำหนดไว้

  ต่อมาเมื่อวันที่ 1 ธันวาคม 2550 รัฐบาลได้ให้กองทุนน้ำมันยกเลิกการชดเชยราคาขายส่งก๊าซ
  LPG และเรียกเก็บเงินเข้ากองทุนน้ำมันในระดับที่เพียงพอสำหรับชดเชยค่าขนส่งก๊าซ LPG
  ไปยังคลังเก็บก๊าซ LPG ของปตท. ทั้ง 5 แห่ง ซึ่งทำให้ราคาขายส่งก๊าซ LPG
  เพิ่มขึ้นจากที่เคยถูกกำหนดไว้ให้คงที่ที่ 12.4569 บาทต่อกิโลกรัม

  ตารางแสดงการเปรียบเทียบราคาขายส่งก๊าซ LPG
  หน้าโรงกลั่นก่อนและหลังการยกเลิกการอุดหนุนโดยกองทุนน้ำมัน

+---+-----------------------------+-----------------+------------------+
|   |                             | ราคาขายส่งก๊าซ    |                  |
|   |                             | LPG หน้าโรงกลั่น   |                  |
|   |                             | (บาทต่อกิโลกรัม)   |                  |
+===+=============================+=================+==================+
|   |                             | ก               | หลังการยกเลิกการอ  |
|   |                             | ่อนการยกเลิกการอุด | ุดหนุนโดยกองทุนน้ำมัน |
|   |                             | หนุนโดยกองทุนน้ำมัน |                  |
|   |                             |                 | (25 ธ.ค. 52)     |
|   |                             | (29 พ.ย. 50)    |                  |
+---+-----------------------------+-----------------+------------------+
| 1 | ราคา ณ โรงกลั่น หรือ ราคา ณ    | 10.8964         | 11.1212          |
| ) | โรงแยกก๊าซ หรือ ราคานำเข้า     |                 |                  |
+---+-----------------------------+-----------------+------------------+
|   | ภาษีสรรพสามิต ¹               | 2.1700          | 2.1700           |
+---+-----------------------------+-----------------+------------------+
|   | ภาษีเทศบาล ²                 | 0.2170          | 0.2170           |
+---+-----------------------------+-----------------+------------------+
|   | เงินกองทุนน้ำมัน ³              | (0.8265)        | 0.1781           |
+---+-----------------------------+-----------------+------------------+
|   | ราคา                        | 12.4569         | 13.6863          |
|   | ขายส่งหน้าโรงกลั่นก่อนภาษีมูลค่าเพิ่ม |                 |                  |
+---+-----------------------------+-----------------+------------------+
|   | ภาษีมูลค่าเพิ่ม ⁴                | 0.8720          | 0.9580           |
+---+-----------------------------+-----------------+------------------+
| 2 | ราคา                        | 13.3289         | 14.6443          |
| ) | ขายส่งหน้าโรงกลั่นรวมภาษีมูลค่าเพิ่ม |                 |                  |
+---+-----------------------------+-----------------+------------------+

ที่มา : กรมธุรกิจพลังงาน กระทรวงพลังงาน

หมายเหตุ : 1 ภาษีสรรพสามิตกำหนดเป็นอัตราคงที่ที่ 2.1700 บาทต่อกิโลกรัม

  2 ภาษีเทศบาลเท่ากับร้อยละ 10 ของภาษีสรรพสามิต

  3 เงินชดเชยกองทุนน้ำมันเป็นไปตามประกาศคณะกรรมการบริหารนโยบายพลังงาน
  เรื่องการกำหนดราคา อัตราเงินส่งเข้ากองทุนและอัตราเงินชดเชยสำหรับก๊าซ LPG
  ที่ทำในราชอาณาจักรและนำเข้ามาเพื่อใช้ในราชอาณาจักร
  อัตราเงินส่งเข้ากองทุนและอัตราเงินชดเชยสำหรับก๊าซ LPG ที่ส่งไปยังคลังก๊าซ LPG
  และอัตราเงินส่งเข้ากองทุนสำหรับก๊าซ LPG ที่ส่งออกนอกราชอาณาจักร

  4 ภาษีมูลค่าเพิ่มของราคาขายส่งก๊าซ LPG หน้าโรงกลั่นเท่ากับร้อยละ 7
  ของราคาขายส่งหน้าโรงกลั่น

  ทั้งนี้เพื่อให้ราคาขายส่งก๊าซ LPG หน้าโรงกลั่นไม่มีความแตกต่างกันระหว่างคลังเก็บก๊าซ LPG
  ทั้ง 5 แห่งของปตท. ที่กระจายอยู่ทั่วประเทศ คือ ลำปาง นครสวรรค์ ขอนแก่น สุราษฎร์ธานี
  และหาดใหญ่ รัฐบาลจึงได้ให้กองทุนน้ำมันชดเชยค่าขนส่งก๊าซ LPG ไปยังคลังเก็บก๊าซ LPG ทั้ง
  5 แห่ง (การกำหนดอัตราค่าชดเชยค่าขนส่ง LPG
  จากโรงกลั่นหรือโรงแยกก๊าซไปยังคลังเก็บก๊าซ LPG ของปตท. ทั้ง 5 แห่ง
  จะแตกต่างกันตามเส้นทาง ระยะทาง และวิธีการในการขนส่ง
  ซึ่งอัตราการชดเชยดังกล่าวจะเปลี่ยนแปลงตามประกาศของกรมธุรกิจพลังงาน
  กระรทรวงพลังงาน)

  หากในอนาคต รัฐบาลให้กองทุนน้ำมันยกเลิกการชดเชยค่าขนส่งก๊าซ LPG ไปยังคลังเก็บก๊าซ
  LPG ของปตท. ทั้ง 5 แห่ง จะทำให้ราคาขายส่งก๊าซ LPG ในแต่ละจังหวดมีแนวโน้มที่จะสูงขึ้น
  เนื่องจากจะต้องรวมค่าขนส่งด้วย ซึ่งจะทำให้ราคาขายส่งก๊าซ LPG
  ในแต่ละจังหวัดมีความแตกต่างกัน

3)  ราคาขายปลีกก๊าซ LPG

  ในการกำหนดราคาขายปลีกก๊าซ LPG
  มีการกำหนดสูตรในการคำนวณโดยอ้างอิงจากราคาขายส่งก๊าซ LPG หน้าโรงกลั่นตามข้อ 2)
  และบวกรวมด้วยค่าการตลาดและภาษีมูลค่าเพิ่ม ดังนี้

  ตัวอย่างการคำนวณโครงสร้างการกำหนดราคาก๊าซ LPG ณ วันที่ 25 ธันวาคม 2552

  -------------------------------------------------------------------------
                                                  ราคาจำหน่ายก๊าซ   
                                                  LPG             
  ---- ------------------------------------------ --------------- ---------
                                                  (บาทต่อกิโลกรัม)   ร้อยละ

  1)   ราคา ณ โรงกลั่น หรือ ราคา ณ โรงแยกก๊าซ หรือ     11.1212         61.34
       ราคานำเข้า                                                  

       ภาษีสรรพสามิต ¹                              2.1700          11.97

       ภาษีเทศบาล ²                                0.2170          1.20

       เงินกองทุนน้ำมัน ³                             0.1781          0.98

       ราคาขายส่งหน้าโรงกลั่นก่อนภาษีมูลค่าเพิ่ม            13.6863         75.49

       ภาษีมูลค่าเพิ่ม ⁴                               0.9580          5.28

  2)   ราคาขายส่งหน้าโรงกลั่นรวมภาษีมูลค่าเพิ่ม            14.6443         80.78

       ค่าการตลาด ⁵                                3.2566          17.96

       ภาษีมูลค่าเพิ่มค่าการตลาด ⁶                      0.2280          1.26

  3)   ราคาขายปลีกก๊าซ LPG                          18.13           100.00
  -------------------------------------------------------------------------

ที่มา : กรมธุรกิจพลังงาน กระทรวงพลังงาน

หมายเหตุ : 1 ภาษีสรรพสามิตกำหนดเป็นอัตราคงที่ที่ 2.1700 บาทต่อกิโลกรัม

  2 ภาษีเทศบาลเท่ากับร้อยละ 10 ของภาษีสรรพสามิต

  3 เงินชดเชยกองทุนน้ำมันเป็นไปตามประกาศคณะกรรมการบริหารนโยบายพลังงาน
  เรื่องการกำหนดราคา อัตราเงินส่งเข้ากองทุนและอัตราเงินชดเชยสำหรับก๊าซ LPG
  ที่ทำในราชอาณาจักรและนำเข้ามาเพื่อใช้ในราชอาณาจักร
  อัตราเงินส่งเข้ากองทุนและอัตราเงินชดเชยสำหรับก๊าซ LPG ที่ส่งไปยังคลังก๊าซ LPG
  และอัตราเงินส่งเข้ากองทุนสำหรับก๊าซ LPG ที่ส่งออกนอกราชอาณาจักร

  4 ภาษีมูลค่าเพิ่มของราคาขายส่งก๊าซ LPG หน้าโรงกลั่นเท่ากับร้อยละ 7
  ของราคาขายส่งหน้าโรงกลั่น

  5 ค่าการตลาดกำหนดเป็นอัตราคงที่ที่ 3.2566 บาทต่อกิโลกรัม

  6 ภาษีมูลค่าเพิ่มค่าการตลาดเท่ากับร้อยละ 7 ของค่าการตลาด

  นอกจากนี้ รัฐบาลยังได้พิจารณาว่าก๊าซ LPG
  ที่นำไปใช้งานเป็นก๊าซหุงต้มเป็นสินค้าที่มีความจำเป็นต่อการดำรงชีวิตของประชาชนโดยทั่วไป
  จึงกำหนดให้ก๊าซหุงต้มเป็นสินค้าควบคุม
  ทำให้ในการปรับเปลี่ยนราคาจำหน่ายก๊าซหุงต้มแต่ละครั้งจะต้องได้รับความเห็นชอบจากกรมการค้าภายใน
  กระทรวงพาณิชย์ ในขณะที่ก๊าซ LPG
  ที่นำไปใช้เป็นเชื้อเพลิงในรถยนต์และการนำไปใช้งานด้านอุตสาหกรรมนั้น
  รัฐบาลไม่ได้มีการควบคุมราคาขายปลีกแต่อย่างใด

  นโยบายการกำหนดราคาก๊าซ LPG ของบริษัทและ UGP

นโยบายการกำหนดราคาจำหน่ายก๊าซ LPG ของกลุ่มสยามแก๊สทั้งผลิตภัณฑ์ภายใต้เครื่องหมายการค้า
“สยามแก๊ส” และ เครื่องหมายการค้า “ยูนิคแก๊ส” แยกตามลักษณะการนำก๊าซ LPG
ไปใช้งานเป็นดังนี้

  --------------------------------------------------------------------------------------------------
  ลักษณะการนำก๊าซ LPG ไปใช้งาน    นโยบายการกำหนดราคา
  ---------------------------- ---------------------------------------------------------------------
  การนำไปใช้งานเป็นก๊าซหุงต้ม       เนื่องจากก๊าซหุงต้มเป็นสินค้าที่มีความสำคัญต่อการดำรงชีวิตของประชาชน กรมการค้าภายใน
                               กระทรวงพาณิชย์จึงได้กำหนดให้ก๊าซหุงต้มเป็นสินค้าควบคุมและควบคุมราคาจำหน่ายก๊าซหุงต้ม
                               ดังนั้นนโยบายการกำหนดราคาจำหน่าย LPG เพื่อนำไปใช้เป็นก๊าซหุงต้มของบริษัทและ UGP
                               จึงต้องสอดคล้องกับการควบคุมของกรมการค้าภายใน
                               อย่างไรก็ตามการกำหนดราคาจำหน่ายก๊าซ LPG เพื่อนำไปใช้เป็นก๊าซหุงต้มของบริษัทและ UGP
                               ดังกล่าวอาจแตกต่างไปตามพื้นที่ ขึ้นอยู่กับสภาพตลาดและการแข่งขัน

  การนำไปใช้เป็นเชื้อเพลิงในรถยนต์   บริษัทและ UGP มีนโยบายกำหนดราคาจำหน่ายก๊าซ LPG โดยอิงจากต้นทุนและราคาตลาด

  การนำไปใช้ในอุตสาหกรรม         บริษัทและ UGP มีนโยบายกำหนดราคาจำหน่ายก๊าซ LPG โดยอิงจากต้นทุนและราคาตลาด
  --------------------------------------------------------------------------------------------------

1.  การแข่งขันภายในอุตสาหกรรม

ภาวะอุตสาหกรรม

ก๊าซปิโตรเลียมเหลวเกิดขึ้นในประเทศไทยมานานกว่า 30 ปี
โดยในระยะแรกเป็นการจำหน่ายก๊าซหุงต้มบรรจุถัง สำหรับใช้ในครัวเรือน แทนฟืนและถ่าน
แต่ไม่ได้รับความนิยมเท่าใดนัก จนกระทั่งมีการค้นพบแหล่งก๊าซธรรมชาติในอ่าวไทย
ประกอบกับรัฐบาลมีนโยบายส่งเสริมการผลิตและการบริโภคก๊าซธรรมชาติ
เพื่อทดแทนการนำเข้าเชื้อเพลิงจากต่างประเทศ
ทำให้เกิดธุรกิจต่อเนื่องจากก๊าซธรรมชาติอย่างสมบูรณ์
ความต้องการบริโภคก๊าซหุงต้มในครัวเรือนจึงขยายตัวอย่างรวดเร็ว

ต่อมาเมื่อเกิดวิกฤตการณ์น้ำมันในปี 2540
รัฐบาลจึงให้การส่งเสริมการวิจัยและพัฒนาการแปรรูปก๊าซ LPG
เพื่อนำมาใช้เป็นเชื้อเพลิงในรถยนต์แทนน้ำมันเบนซิน ซึ่งได้รับความนิยมอย่างแพร่หลาย
เนื่องจากราคาก๊าซ LPG เมื่อเปรียบเทียบกับราคาน้ำมันเบนซินแล้วมีราคาถูกกว่ามาก

แม้ว่าความต้องการใช้ก๊าซ LPG ภายในประเทศจะเพิ่มขึ้นจากความต้องการใช้ก๊าซ LPG
เพื่อเป็นก๊าซหุงต้มและการใช้ก๊าซ LPG เพื่อเป็นเชื้อเพลิงในรถยนต์ แต่แหล่งผลิตก๊าซ LPG
ในประเทศไทยก็ยังคงสามารถผลิตก๊าซ LPG
เพื่อตอบสนองต่อความต้องการใช้ภายในประเทศได้อย่างเพียงพอ และสามารถส่งออกก๊าซ LPG
บางส่วนไปจำหน่ายยังต่างประเทศได้อีกด้วย จนกระทั่งในปี 2551
ที่ราคาน้ำมันในตลาดโลกและในประเทศไทยได้ปรับตัวสูงขึ้นอย่างมาก
จนทำให้ประชาชนเปลี่ยนมาใช้ก๊าซ LPG เพื่อเป็นเชื้อเพลิงในรถยนต์แทนน้ำมันมากขึ้น
ซึ่งทำให้ประเทศไทยต้องนำเข้าก๊าซ LPG จากต่างประเทศมากถึง 452 ล้านกิโลกรัม

  อุปทานก๊าซปิโตรเลียมเหลว

ในช่วงระหว่างปี 2550 – 2552 ประเทศไทยผลิตก๊าซ LPG ได้ 4,186 4,184 และ 4,225
ล้านกิโลกรัมตามลำดับ โดยแหล่งผลิตก๊าซ LPG ที่สำคัญของประเทศไทยมี 3 แหล่ง คือ (1)
โรงแยกก๊าซธรรมชาติ ซึ่งมีจำนวน 6 แห่ง โดยเป็นโรงแยกก๊าซธรรมชาติของปตท.จำนวน 5 แห่ง
และโรงแยกก๊าซธรรมชาติของ บริษัท ปตท. สำรวจและผลิตปิโตรเลียม จำกัด (มหาชน) จำนวน
1 แห่ง (2) โรงกลั่นน้ำมันดิบ ซึ่งมีอยู่จำนวน 7 แห่ง ได้แก่ โรงกลั่นไทยออยล์ โรงกลั่นไออาร์พีซี
โรงกลั่นสตาร์ โรงกลั่นระยอง โรงกลั่นเอสโซ่ โรงกลั่นของบริษัท ปตท. อะโรเมติกส์และการกลั่น
และโรงกลั่นบางจาก และ (3) โรงงานปิโตรเคมีอื่น ซึ่งมีอยู่จำนวน 3 แห่ง ได้แก่
โรงงานของกรุงเทพซินเธติก โรงงานของบริษัท อะโรเมติกส์ (ประเทศไทย) จำกัด (มหาชน)
และ โรงงานของบริษัท ปตท. อะโรเมติกส์และการกลั่น (บริษัท ปตท. อะโรเมติกส์และการกลั่น
จำกัด (มหาชน) เกิดจากการควบรวมกันของบริษัท โรงกลั่นน้ำมันระยองจำกัด (มหาชน)
และบริษัท อะโรเมติกส์ (ประเทศไทย) จำกัด (มหาชน) เมื่อวันที่ 27 ธันวาคม 2550) โดยในปี
2552 ก๊าซ LPG ที่ผลิตได้ในประเทศทั้งหมดมาจากโรงแยกก๊าซธรรมชาติร้อยละ 56.43
มาจากโรงกลั่นน้ำมันร้อยละ 29.30 และมาจากโรงงานปิโตรเคมีอื่นอีกร้อยละ 14.27

ตารางแสดงปริมาณการผลิตก๊าซปิโตรเลียมเหลวภายในประเทศ จำแนกตามแหล่งผลิต

(หน่วย : ล้านกิโลกรัม)

  ----------------------------------------------------------------------------
                       2550               2551               2552     
  -------------------- --------- -------- --------- -------- -------- --------
                       ปริมาณ     ร้อยละ    ปริมาณ     ร้อยละ    ปริมาณ    ร้อยละ

  โรงแยกก๊าซธรรมชาติ     2,384     56.94    2,497     59.68    2,384    56.43

  โรงกลั่นน้ำมันดิบ         1,563     37.34    1,443     34.49    1,238    29.30

  โรงงานปิโตรเคมีอื่น      239       5.72     244       5.83     603      14.27

  รวม                  4,186     100.00   4,184     100.00   4,225    100.00
  ----------------------------------------------------------------------------

ที่มา : กรมธุรกิจพลังงาน กระทรวงพลังงาน

  อุปสงค์ก๊าซปิโตรเลียมเหลว

ความต้องการใช้ก๊าซ LPG ทั้งประเทศในปี 2552 เท่ากับ 4,770 ล้านกิโลกรัม
โดยความต้องการใช้ก๊าซ LPG ส่วนใหญ่เป็นความต้องการใช้ในภาคครัวเรือน คิดเป็นร้อยละ
46.77 ของปริมาณความต้องการใช้ก๊าซ LPG ทั้งหมด
รองลงมาเป็นความต้องการใช้เป็นวัตถุดิบปิโตรเคมี การใช้เป็นเชื้อเพลิงในรถยนต์
และการใช้ในภาคอุตสาหกรรม คิดเป็นร้อยละ 26.88 13.96 และ 12.39
ของปริมาณความต้องการใช้ก๊าซ LPG ทั้งหมด ตามลำดับ

ความต้องการใช้ก๊าซ LPG ในปี 2552 มีอัตราการเพิ่มขึ้นจากปี 2551 ร้อยละ 11.47
โดยมีการเพิ่มขึ้นในความต้องการใช้ก๊าซ LPG ในการนำไปใช้เป็นวัตถุดิบปิโตรเคมีมากที่สุด
เท่ากับร้อยละ 77.56

ตารางแสดงความต้องการใช้ก๊าซปิโตรเลียมเหลวภายในประเทศ จำแนกตามภาคเศรษฐกิจ

(หน่วย : ล้านกิโลกรัม)

  ----------------------------------------------------------------------------
                        2550              2551               2552     
  --------------------- -------- -------- --------- -------- -------- --------
                        ปริมาณ    ร้อยละ    ปริมาณ     ร้อยละ    ปริมาณ    ร้อยละ

  ครัวเรือน               1,884    51.32    2,124     49.63    2,231    46.77

  อุตสาหกรรม             602      16.40    658       15.37    591      12.39

  วัตถุดิบปิโตรเคมี          613      16.70    722       16.88    1,282    26.88

  รถยนต์                 572      15.59    775       18.12    666      13.96

  รวม                   3,671    100.00   4,279     100.00   4,770    100.00

  อัตราการเปลี่ยนแปลง      14.29             16.56              11.47    
  (ร้อยละ)                                                             
  ----------------------------------------------------------------------------

ที่มา : สำนักงานนโยบายและแผนพลังงาน กระทรวงพลังงาน

  ดุลยภาพในอุตสาหกรรมก๊าซปิโตรเลียมเหลว

ในอดีตประเทศไทยผลิตก๊าซ LPG เพียงพอต่อความต้องการใช้ก๊าซ LPG ภายในประเทศ
และมีส่วนเหลือสำหรับส่งออกไปยังต่างประเทศ โดยในปี 2549 ประเทศไทยมีการผลิตก๊าซ LPG
จำนวน 4,186 ล้านกิโลกรัม การบริโภคภายในประเทศจำนวน 3,671 ล้านกิโลกรัม
การส่งออกจำนวน 278 ล้านกิโลกรัม และไม่มีการนำเข้าก๊าซ LPG ในช่วงเวลาดังกล่าว

สำหรับในปี 2551-2552 ราคาน้ำมันได้ปรับตัวเพิ่มขึ้นสูงมาก จนทำให้มีความต้องการใช้ก๊าซ LPG
เพื่อเป็นเชื้อเพลิงในรถยนต์เพิ่มขึ้นตามไปด้วย และการใช้ LPG
เป็นวัตถุดิบปิโตรเคมีเพิ่มขึ้นอย่างมากจากปี 2551 โดยเพิ่มขึ้นจาก 722 ล้านกิโลกรัมเป็น 1,282
ล้านกิโลกรัม เพิ่มขึ้นสูงถึง 77.56% ส่งผลให้ผู้ประกอบการปรับแผนการจำหน่ายก๊าซ LPG
เพิ่มขึ้นตาม ปริมาณการผลิตก๊าซ LPG ภายในประเทศจึงไม่เพียงพอกับปริมาณก๊าซ LPG
ตามแผนการจำหน่ายก๊าซ LPG ของผู้ประกอบการ จึงทำให้ประเทศไทยต้องนำเข้าก๊าซ LPG ในปี
2551 และ 2552 จำนวน 439 และ 745 ล้านกิโลกรัมตามลำดับ

ตารางแสดงการจัดหาและการจำหน่ายก๊าซปิโตรเลียมเหลว

(หน่วย : ล้านกิโลกรัม)

  ------------------------------------------------------------------------
  ปี                                2550         2551         2552
  -------------------------------- ------------ ------------ -------------
  การผลิต                           4,186        4,184        4,194

  การนำเข้า                         -            439          745

  การจำหน่ายภายในประเทศ             3,671        4,279        4,501

  การส่งออก                         278          21           15
  ------------------------------------------------------------------------

ที่มา : กรมธุรกิจพลังงาน กระทรวงพลังงาน

  แนวโน้มของอุตสาหกรรมก๊าซปิโตรเลียมเหลว

อุตสาหกรรมก๊าซ LPG มีแนวโน้มที่จะขยายตัวต่อไปอย่างต่อเนื่อง โดยคาดว่าความต้องการใช้ก๊าซ
LPG จะยังคงเพิ่มขึ้นต่อไป เนื่องมาจากความต้องการใช้ก๊าซ LPG
เพื่อทดแทนการใช้น้ำมันที่มีราคาสูงขึ้นอย่างต่อเนื่อง ส่วนด้านการผลิตก๊าซ LPG
นั้นก็คาดว่าจะมีการขยายตัวอย่างต่อเนื่องเช่นกัน โดยบริษัท ปตท. จำกัด (มหาชน)
อยู่ระหว่างการดำเนินการก่อสร้างโรงแยกก๊าซธรรมชาติหน่วยที่ 6 ที่ตำบลมาบตาพุด จังหวัดระยอง
ซึ่งโรงแยกก๊าซนับเป็นแหล่งผลิตก๊าซ LPG ที่สำคัญแหล่งหนึ่ง
ดังนั้นการที่มีจำนวนโรงแยกก๊าซเพิ่มขึ้นก็จะส่งผลให้มีแหล่งผลิตก๊าซ LPG เพิ่มขึ้นด้วยเช่นเดียวกัน

  การแข่งขัน

ณ สิ้นปี 2552 ประเทศไทยมีผู้ค้าก๊าซ LPG รวมทั้งสิ้น 12 ราย คือ บริษัท ปตท. จำกัด (มหาชน)
บริษัท สยามแก๊ส แอนด์ ปิโตรเคมีคัลส์ จำกัด (มหาชน) บริษัท ยูนิคแก๊ส แอนด์ ปิโตรเคมีคัลส์
จำกัด (มหาชน) บริษัท เวิลด์แก๊ส (ประเทศไทย) จำกัด บริษัท ปิคนิค คอร์ปอเรชั่น จำกัด
(มหาชน) บริษัท เชฟรอน (ไทย) จำกัด บริษัท เอสโซ่ (ประเทศไทย) จำกัด บริษัท
แสงทองปิโตรเลียม จำกัด บริษัท สตาร์ปิโตรเลียม รีไฟน์นิ่ง จำกัด บริษัท บางจากปิโตรเลียม
จำกัด (มหาชน) บริษัท ปตท. อะโรเมติกส์และการกลั่น จำกัด (มหาชน) และบริษัท พี เอ พี
แก็ส แอนด์ ออยล์ จำกัด

ตารางแสดงปริมาณการจำหน่ายและส่วนแบ่งการตลาดของผู้ค้าก๊าซ LPG

(หน่วย : ล้านกิโลกรัม)

  ------------------------------------------------------------------------------------------
                                 2550                2551                2552       
  ---- ------------------------- ---------- -------- ---------- -------- ---------- --------
                                 ปริมาณ      ร้อยละ    ปริมาณ      ร้อยละ    ปริมาณ      ร้อยละ

  1    บริษัท ปตท. จำกัด (มหาชน)    1,613.96   43.96    1,768.36   41.32    1,970.92   43.79

  2    บริษัท สยามแก๊ส แอนด์         558.89     15.22    694.31     16.22    608.98     13.53
       ปิโตรเคมีคัลส์ จำกัด (มหาชน)                                                      
       (SGP)                                                                        

  3    บริษัท ยูนิคแก๊ส แอนด์          388.62     10.59    461.09     10.77    458.06     10.18
       ปิโตรเคมีคัลส์ จำกัด (มหาชน)                                                      
       (UGP)                                                                        

       SGP + UGP                 947.51     25.81    1,155.41   27.00    1,067.04   23.71

  4    บริษัท เวิลด์แก๊ส (ประเทศไทย)  448.37     12.21    577.45     13.49    587.70     13.06
       จำกัด (WORLD)                                                                 

  5    บริษัท ปิคนิค คอร์ปอเรชั่น จำกัด  319.61     8.71     292.37     6.83     246.92     5.49
       (มหาชน) (PICNI)                                                              

       PICNI + WORLD             767.98     20.92    869.82     20.33    825.79     18.35

  6    บริษัท ปตท.                 0.20       0.01     137.16     3.21     238.09     5.29
       อะโรเมติกส์และการกลั่น จำกัด                                                      
       (มหาชน) ¹                                                                    

  7    บริษัท เชฟรอน (ไทย) จำกัด    113.72     3.10     111.28     2.60     70.39      1.56

  8    บริษัท เอสโซ่ (ประเทศไทย)    100.85     2.75     89.51      2.09     126.62     2.81
       จำกัด                                                                         

  9    บริษัท แสงทองปิโตรเลียม จำกัด  74.99      2.04     84.10      1.97     79.24      1.76

  10   บริษัท สตาร์ปิโตรเลียม รีไฟน์นิ่ง  17.40      0.47     51.80      1.21     101.94     2.26
       จำกัด                                                                         

  11   บริษัท บางจากปิโตรเลียม จำกัด  14.87      0.41     11.94      0.28     2.11       0.05
       (มหาชน)                                                                      

  12   บริษัท โรงกลั่นน้ำมันระยอง จำกัด 17.20      0.47     -          -        -          -
       (มหาชน) ¹                                                                    

  13   บริษัทอะโรเมติกส์ (ประเทศไทย) 2.42       0.07     -          -        -          -
       จำกัด (มหาชน) ¹                                                               

  14   บริษัท พี เอ พี แก็ส แอนด์ ออยล์ -          -        -          -        9.94       0.22
       จำกัด                                                                         

       รวม                       3,671.10   100.00   4,279.37   100.00   4,500.91   100.00
  ------------------------------------------------------------------------------------------

หมายเหตุ : 1 บริษัท ปตท. อะโรเมติกส์และการกลั่น จำกัด (มหาชน)
เกิดจากการควบรวมกันของบริษัท โรงกลั่นน้ำมันระยองจำกัด (มหาชน) และบริษัท อะโรเมติกส์
(ประเทศไทย) จำกัด (มหาชน) เมื่อวันที่ 27 ธันวาคม 2550

ที่มา : กรมธุรกิจพลังงาน กระทรวงพลังงาน

ปัจจุบันแนวโน้มธุรกิจพลังงาน รวมถึงธุรกิจค้าก๊าซ LPG มีแนวโน้มที่ดีขึ้น
อาจส่งผลให้มีผู้ประกอบการรายใหม่เข้ามาแข่งขันในอุตสาหกรรมมากขึ้น
ซึ่งส่งผลต่อผลประกอบการและส่วนแบ่งการตลาดของผู้ประกอบการเดิมได้

อย่างไรก็ตาม การเข้าสู่ธุรกิจการค้าก๊าซ LPG นั้น
ผู้ประกอบการจะต้องขอใบอนุญาตเป็นผู้ค้าน้ำมันตามมาตรา 7
ซึ่งจะต้องมีคุณสมบัติและเงื่อนไขตามที่กรมธุรกิจพลังงาน กระทรวงพาณิชย์ กำหนด กล่าวคือ
จะต้องมีทุนจดทะเบียนชำระแล้วไม่ต่ำกว่า 50 ล้านบาท
มีเงินทุนหมุนเวียนสำหรับใช้ในการประกอบกิจการไม่น้อยกว่า 100 ล้านบาทขณะยื่นขอรับใบอนุญาต
ต้องมีคลังเก็บก๊าซ LPG เพื่อสำรองตามกฎหมายร้อยละ 0.5
ของปริมาณที่จะทำการค้าในระยะเวลา 1 ปี ซึ่งทำให้ต้องลงทุนไม่น้อยกว่า 100 ล้านบาท
นอกจากนี้ จะต้องมียอดขายก๊าซ LPG ต่อปีไม่น้อยกว่า 50,000 ตัน
มีเครื่องหมายการค้าเป็นของตนเอง และต้องลงทุนในถังก๊าซ LPG เพื่อใช้หมุนเวียนในตลาด
ซึ่งจะต้องมีการลงทุนไม่ต่ำกว่า 1 ล้านใบ คิดเป็นเงินลงทุนกว่า 600 ล้านบาท
จากเงื่อนไขและข้อจำกัดข้างต้นจึงเป็นการยากที่จะมีผู้ประกอบการรายใหม่เข้ามาแข่งขันในอุตสาหกรรม

1.  การจัดหาผลิตภัณฑ์

    1.  ก๊าซปิโตรเลียมเหลว

ในปี 2552 บริษัทและ UGP จัดหาก๊าซ LPG ส่วนใหญ่จากโรงแยกก๊าซธรรมชาติประมาณร้อยละ 77
และจัดหาก๊าซ LPG จากโรงกลั่นน้ำมันประมาณร้อยละ 23

(หน่วย : ล้านกิโลกรัม)

  -------------------------------------------------------------------------------------
                             2550               2551                2552       
  -------------------------- --------- -------- ---------- -------- ---------- --------
                             ปริมาณ     ร้อยละ    ปริมาณ      ร้อยละ    ปริมาณ      ร้อยละ

  1) โรงแยกก๊าซธรรมชาติ        586.71    62.01    794.45     68.57    819.32     76.82

  2) โรงกลั่นน้ำมัน              358.07    37.84    363.36     31.36    245.85     23.05

  3) อื่นๆ                     1.44      0.15     0.85       0.07     1.34       0.13

  รวมการจัดหา LPG ของบริษัทและ  946.22    100.00   1,158.66   100.00   1,066.52   100.00
  UGP                                                                          
  -------------------------------------------------------------------------------------

2.  ถังก๊าซปิโตรเลียมเหลว

ถังที่ใช้สำหรับบรรจุก๊าซปิโตรเลียมเหลวจะต้องได้รับการรับรองมาตรฐานอุตสาหกรรม (มอก.)
ซึ่งปัจจุบันมีผู้ผลิตถังก๊าซ LPG ในประเทศไทยที่ได้รับการรับรองมาตรฐานดังกล่าว ในประเทศไทย
ได้แก่ บริษัท สหมิตรถังแก๊ส จำกัด (มหาชน) บริษัท สยามอินเตอร์ แม็กเนท จำกัด บริษัท ชื่นศิริ
จำกัด บริษัท สยาม ควอลิตี้ สตีล จำกัด (บริษัท สยาม ควอลิตี้ สตีล จำกัด
ได้ซื้อสินทรัพย์ที่ใช้ในการประกอบธุรกิจผลิตถังก๊าซ LPG จากบริษัท ถังเหล็กสากล จำกัด เมื่อวันที่
30 มิถุนายน 2551) บริษัทเมทเทิล เมท จำกัด บริษัทแสงทองไทยผลิตถัง จำกัด บริษัท
เอส.ที.ถังแก๊ส จำกัด และจากการที่ผู้ผลิตถังก๊าซ LPG ต้องได้รับการับรองมาตรฐาน มอก.
ทำให้ถังก๊าซ LPG ของทั้งอุตสาหกรรมแทบจะไม่มีความแตกต่างกันในเรื่องของคุณภาพ

นอกจากนี้ เพื่อเป็นการป้องกันอุบัติเหตุที่อาจจะเกิดขึ้นกับผู้ใช้ก๊าซหุงต้ม กรมธุรกิจพลังงาน
กระทรวงพลังงานจึงได้ออกกฎหมายในเรื่องของการตรวจสอบสภาพของถังที่มีอายุใช้งานแล้ว 5 ปี
10 ปี และทุกๆ 5 ปีภายหลังปีที่ 10 โดยผู้ค้าก๊าซ LPG ตามมาตรา 7 ที่เป็นเจ้าของถังก๊าซ LPG
จะเป็นผู้รับผิดชอบค่าใช้จ่ายในการว่าจ้างบริษัทภายนอกมาทำการตรวจสอบสภาพถังบรรจุ

ในปี 2550 บริษัทและ UGP จัดหาถังก๊าซ LPG ส่วนใหญ่จากบริษัท ถังเหล็กสากล จำกัด
ซึ่งเป็นบริษัทที่มีความเกี่ยวโยงกันกับบริษัท เนื่องจากมีผู้ถือหุ้นใหญ่ร่วมกัน คือ กลุ่มวีรบวรพงศ์
ต่อมาเมื่อวันที่ 27 มิถุนายน 2551 บริษัทได้จัดตั้งบริษัท สยาม ควอลิตี้ สตีล จำกัด
โดยบริษัทเป็นผู้ถือหุ้นในสัดส่วนร้อยละ 99.99
และได้ซื้อสินทรัพย์ที่ใช้ในการประกอบธุรกิจผลิตถังก๊าซ LPG จากบริษัท ถังเหล็กสากล จำกัด
เมื่อวันที่ 30 มิถุนายน 2551 ดังนั้นบริษัทจะไม่มีการทำรายการเกี่ยวโยงกันกับบริษัท ถังเหล็กสากล
จำกัด อีกต่อไป

+----------------------+--------+------+-------+------+------+------+
|                      | 2550   |      | 2551  |      | 2552 |      |
+======================+========+======+=======+======+======+======+
|                      | จำนวน  | มูลค่า | จำนวน | มูลค่า | จ    | มูลค่า |
|                      |        |      |       |      | ำนวน |      |
|                      | (ถัง)   | (ล้าน | (ถัง)  | (ล้าน |      | (ล้าน |
|                      |        | บาท) |       | บาท) | (ถัง) | บาท) |
+----------------------+--------+------+-------+------+------+------+
| บริษัท ถังเหล็กสากล จำกัด | 1      | 5    | 1     | 5.09 | -    | -    |
|                      | 23,902 | 0.67 | 0,830 |      |      |      |
+----------------------+--------+------+-------+------+------+------+
| บริษัท สยาม ควอลิตี้ สตีล  | -      | -    | 9     | 6    | 112  | 7    |
| จำกัด*                |        |      | 9,400 | 3.09 | ,041 | 5.52 |
+----------------------+--------+------+-------+------+------+------+
| บริษัท สหมิตรถังแก๊ส จำกัด | -      | -    | 4     | 2    | 200  | 0.36 |
| (มหาชน)              |        |      | 3,060 | 5.14 |      |      |
+----------------------+--------+------+-------+------+------+------+
| บริษัท เม็ทเทิลแมท จำกัด  | -      | -    | 5,620 | 4.26 | 6    | 4.97 |
|                      |        |      |       |      | ,580 |      |
+----------------------+--------+------+-------+------+------+------+
| รวม                  | 1      | 5    | 15    | 9    | 118  | 8    |
|                      | 23,902 | 0.67 | 8,910 | 7.58 | ,821 | 0.85 |
+----------------------+--------+------+-------+------+------+------+

หมายเหตุ : * บริษัท สยาม ควอลิตี้ สตีล จำกัด จัดตั้งขึ้นเมื่อวันที่ 27 มิถุนายน 2551
โดยมีบริษัทเป็นเป็นผู้ถือหุ้นในสัดส่วนร้อยละ 99.99
ได้ซื้อสินทรัพย์ที่ใช้ในการประกอบธุรกิจผลิตถังก๊าซ LPG จากบริษัท ถังเหล็กสากล จำกัด
ซึ่งเป็นบริษัทที่มีความเกี่ยวโยงกับบริษัท (มีผู้ถือหุ้นใหญ่ร่วมกัน คือ กลุ่มวีรบวรพงศ์) เมื่อวันที่ 30
มิถุนายน 2551

2.  กฎหมายที่เกี่ยวข้อง

บริษัทและ UGP เป็นผู้ประกอบธุรกิจบรรจุและจำหน่ายก๊าซ LPG
ซึ่งได้รับอนุญาตให้เป็นผู้ค้าน้ำมันเชื้อเพลิงมาตรา 7 แห่งพระราชบัญญัติการค้าน้ำมันเชื้อเพลิง พ.ศ.
2543 (UGP ได้รับใบอนุญาตให้เป็นผู้ค้าน้ำมันตามมาตรา 6 แห่งพระราชบัญญัติน้ำมันเชื้อเพลิง
พ.ศ. 2521 ซึ่งเทียบเท่าใบอนุญาตให้เป็นผู้ค้าน้ำมันตามมาตรา 7
แห่งพระราชบัญญัติการค้าน้ำมันเชื้อเพลิง พ.ศ. 2543)
จะต้องปฏิบัติตามกฎหมายและกฎระเบียบที่หน่วยงานราชการกำหนดอย่างเคร่งครัด
โดยกฎหมายสำคัญที่ควบคุมการประกอบธุรกิจค้าก๊าซ LPG ของบริษัทและ UGP ได้แก่

1)  พระราชบัญญัติการค้าน้ำมันเชื้อเพลิง พ.ศ. 2543
    เป็นพระราชบัญญัติที่กำหนดลักษณะของผู้ค้าน้ำมันเชื้อเพลิงแต่ละประเภท
    การจัดเก็บน้ำมันเชื้อเพลิง การจำหน่ายและแผนการจำหน่ายน้ำมันเชื้อเพลิงในแต่ละปี
    และปริมาณการสำรองน้ำมันเชื้อเพลิง

2)  พระราชบัญญัติควบคุมน้ำมันเชื้อเพลิง พ.ศ. 2542 เป็นพระราชบัญญัติที่กำหนดการเก็บรักษา
    การขนส่ง การใช้ การจำหน่าย การแบ่งบรรจุ และการเก็บรักษาน้ำมันเชื้อเพลิง

3)  พระราชบัญญัติวัตถุอันตราย พ.ศ. 2535 เป็นพระราชบัญญัติที่กำหนดให้ก๊าซ LPG
    รวมถึงผลิตภัณฑ์ปิโตรเคมีประเภทอื่นๆ เป็นวัตถุอันตราย
    ซึ่งจะต้องมีการควบคุมดูแลคุณสมบัติและการลงทะเบียนของวัตถุอันตรายดังกล่าว
    รวมทั้งการกำหนดการดำเนินการของผู้ผลิต ผู้นำเข้า ผู้ส่งออก
    และผู้ที่มีไว้ในครอบครองซึ่งวัตถุอันตรายดังกล่าว

4)  พระราชกำหนดแก้ไขและป้องกันภาวะขาดแคลนน้ำมันเชื้อเพลิง พ.ศ. 2516
    เป็นพระราชกำหนดที่กำหนดถึงการปฏิบัติในกรณีที่เกิดภาวการณ์ขาดแคลนน้ำมันเชื้อเพลิงภายในประเทศ
    ซึ่งรวมถึง การผลิต การจำหน่าย การนำเข้า การส่งออก
    และการมีไว้ในครอบครองน้ำมันเชื้อเพลิง

5)  ประกาศคณะปฏิวัติ ฉบับที่ 28 (พ.ศ. 2514)
    ว่าด้วยการบรรจุก๊าซปิโตรเลียมเหลวเป็นประกาศที่กำหนดเกี่ยวกับการบรรจุก๊าซ LPG
    ภาชนะบรรจุก๊าซ LPG การตั้ง การเก็บภาชนะบรรจุก๊าซ LPG เครื่องมือ
    เครื่องใช้ในการบรรจุก๊าซ LPG และมาตรการความปลอดภัยในสถานที่ที่ใช้ในการบรรจุก๊าซ
    LPG การจำหน่ายก๊าซ LPG การเก็บก๊าซ LPG และการใช้ก๊าซ LPG

6)  พระราชบัญญัติโรงงาน พ.ศ. 2535 เป็นพระราชบัญญัติที่กำหนดการประกอบกิจการโรงงาน
    การกำกับและดูแลโรงงาน และบทกำหนดโทษของผู้ประกอบกิจการโรงงานทุกประเภท

นอกจากนี้ บริษัทและ UGP
ยังต้องปฏิบัติตามกฎระเบียบที่หน่วยงานราชการที่เกี่ยวข้องกำหนดขึ้นมาอย่างเคร่งครัดด้วยเช่นกัน
เช่น กฎกระทรวงพลังงาน กฎกระทรวงอุตสาหกรรม ประกาศกระทรวงพลังงาน
ประกาศกระทรวงอุตสาหกรรม รวมถึงประกาศของกรมหรือหน่วยงานอื่นๆ ที่เกี่ยวข้อง

  สรุปกฎหมายและกฎระเบียบของหน่วยงานราชการที่สำคัญที่เกี่ยวข้องกับการค้าก๊าซ LPG

1)  พระราชบัญญัติ

1.  พระราชบัญญัติการค้าน้ำมันเชื้อเพลิง พ.ศ. 2543

2.  พระราชบัญญัติควบคุมน้ำมันเชื้อเพลิง พ.ศ. 2542

3.  พระราชบัญญัติวัตถุอันตราย พ.ศ. 2535

4.  พระราชกำหนดแก้ไขและป้องกันภาวะขาดแคลนน้ำมันเชื้อเพลิง พ.ศ. 2516

5.  พระราชบัญญัติโรงงาน พ.ศ. 2535

6.  ประกาศคณะปฏิวัติ ฉบับที่ 28 (พ.ศ. 2514)

2)  กฎกระทรวงพลังงาน ฉบับที่ 4 ฉบับที่ 5 ฉบับที่ 6 ฉบับที่ 7
    ออกตามความในประกาศของคณะปฏิวัติ ฉบับที่ 28 ลงวันที่ 29 ธันวาคม พ.ศ. 2514
    ว่าด้วยการบรรจุก๊าซ LPG

    1.  การขออนุญาต การออกใบอนุญาต การต่อใบอนุญาต
        และการแสดงใบอนุญาตประกอบกิจการบรรจุก๊าซ LPG

    2.  ลักษณะและระยะปลอดภัยของสถานที่บรรจุก๊าซ LPG

    3.  ลักษณะและระยะปลอดภัยของสถานที่เก็บก๊าซ LPG

    4.  การวางระบบท่อก๊าซ LPG และการติดตั้งอุปกรณ์

    5.  ภาชนะบรรจุก๊าซ LPG

    6.  หลักเกณฑ์และวิธีการทดสอบ และการตรวจสอบภาชนะบรรจุก๊าซ LPG

    7.  เครื่องหมายที่ต้องแสดงบนภาชนะบรรจุก๊าซ LPG

    8.  ขนาดส่วนบรรจุและวิธีบรรจุก๊าซ LPG ในภาชนะบรรจุก๊าซ LPG

    9.  การป้องกันและระงับอัคคีภัย

    10. การติดตั้งเครื่องส่งเสียงดังเมื่อก๊าซ LPG รั่ว

3)  กฎกระทรวงอุตสาหกรรม (พ.ศ. 2535) ออกตามความในพระราชบัญญัติโรงงาน พ.ศ.
    2535

1.  กำหนดให้โรงงานตามประเภทหรือชนิดที่ระบุในบัญชีท้ายกระทรวงนี้เป็นโรงงานตามพระราชบัญญัติโรงงาน
    พ.ศ. 2535

2.  กำหนดให้โรงงานตามข้อ 1 เป็นโรงงานจำพวกที่ 1, จำพวกที่ 2 และโรงงานจำพวกที่ 3
    ตามที่ระบุในบัญชีท้ายกฎกระทรวงนี้

4)  กฎกระทรวงอุตสาหกรรม ฉบับที่ 2 (พ.ศ. 2535) ออกตามความในพระราชบัญญัติโรงงาน
    พ.ศ. 2535

1.  ว่าด้วย ที่ตั้ง สภาพแวดล้อม ลักษณะอาคาร และลักษณะภายในของโรงงาน

2.  ว่าด้วย เครื่องจักร เครื่องอุปกรณ์ หรือสิ่งที่นำมาใช้ในโรงงาน

3.  ว่าด้วย คนงานประจำโรงงาน

4.  ว่าด้วยการควบคุมการปล่อยของเสีย มลพิษ หรือสิ่งใดๆ ที่มีผลกระทบต่อสิ่งแวดล้อม

5.  ว่าด้วยความปลอดภัยในการประกอบกิจการโรงงาน

5)  กฎกระทรวงอุตสาหกรรม ฉบับที่ 5 (พ.ศ. 2535)

  ก. ว่าด้วยการขอรับใบอนุญาตประกอบกิจการโรงงาน

1.  หน่วยงานที่ทำหน้าที่กำกับดูแล

นอกจากบริษัทและ UGP ในฐานะผู้ประกอบธุรกิจค้าก๊าซ LPG
ซึ่งจัดเป็นน้ำมันเชื้อเพลิงประเภทหนึ่งตามพระราชบัญญัติการค้าน้ำมันเชื้อเพลิง พ.ศ. 2543
จะต้องปฏิบัติตามกฎหมายและกฎระเบียบที่หน่วยงานราชการที่เกี่ยวข้องกำหนดอย่างเคร่งครัดแล้ว
การดำเนินธุรกิจของบริษัทยังอยู่ภายใต้การกำกับดูแลของหน่วยงานราชการที่เกี่ยวข้องอย่างใกล้ชิด
ได้แก่ ก) กระทรวงพลังงาน โดยคณะกรรมการนโยบายพลังงานแห่งชาติ
สำนักงานนโยบายและพลังงาน และกรมธุรกิจพลังงาน ข) กระทรวงพาณิชย์ โดยกรมการค้าภายใน
ค) กระทรวงอุตสาหกรรม โดยกรมโรงงานอุตสาหกรรม และ ง) กระทรวงคมนาคม
โดยกรมขนส่งทางบกและกรมการขนส่งทางน้ำและพาณิชย์นาวี โดยมีรายละเอียดดังนี้

1.  กระทรวงพลังงาน

  กระทรวงพลังงานมีหน้าที่ศึกษา สำรวจ วิเคราะห์ ประเมินศักยภาพ ติดตามสถานการณ์
  ประเมินผล และเป็นศูนย์ข้อมูลการพลังงาน กำหนดนโยบาย แผน และมาตรการด้านพลังงาน
  จัดหาพลังงาน พลังงานทดแทน และพลังงานหมุนเวียน กำหนดมาตรการ กฎระเบียบ
  และกำกับดูแล ควบคุมการดำเนินงานด้านพลังงาน วิจัยและพัฒนาด้านพลังงาน ส่งเสริม
  สนับสนุนการจัดหา พัฒนาและอนุรักษ์พลังงาน ถ่ายทอดเทคโนโลยีและพัฒนาบุคลากรด้านพลังงาน
  ประสานความร่วมมือระหว่างประเทศด้านพลังงาน
  โดยกระทรวงพลังงานได้ดำเนินการกำกับดูแลน้ำมันเชื้อเพลิง ซึ่งรวมถึงก๊าซ LPG
  ผ่านหน่วยงานย่อยของกระทรวงพลังงานดังนี้

-   คณะกรรมการนโยบายพลังงานแห่งชาติ (“กพช.”)

  กพช. จัดตั้งขึ้นตามพระราชบัญญัติคณะกรรมการนโยบายพลังงานแห่งชาติ พ.ศ. 2535
  เพื่อทำหน้าที่เสนอนโยบายและแผนการบริหารและพัฒนาพลังงานของประเทศต่อคณะรัฐมนตรี
  กำหนดหลักเกณฑ์และเงื่อนไขในการกำหนดราคาพลังงานให้สอดคล้องกับนโยบายและแผนการบริหารและพัฒนาพลังงานของประเทศ
  ติดตาม ดูแล
  ประสานงานกับหน่วยงานที่เกี่ยวข้องกับพลังงานเพื่อให้สอดคล้องกับนโยบายและแผนการบริหารและพัฒนาพลังงานของประเทศ
  รวมทั้งประเมินผลการปฏิบัติตามนโยบายและแผนการบริหารและพัฒนาพลังงานของประเทศ

-   สำนักงานนโยบายและแผนพลังงาน (“สนพ.”)

  สนพ. จัดตั้งขึ้นตามตามพระราชบัญญัติคณะกรรมการนโยบายพลังงานแห่งชาติ พ.ศ. 2535
  เพื่อทำหน้าที่เป็นเลขานุการของกพช.
  และมีหน้าที่ศึกษาและวิเคราะห์นโยบายและแผนการบริหารและพัฒนาพลังงานของประเทศเพื่อรายงานต่อ
  กพช. ติดตาม
  ประเมินผลและเป็นศูนย์ประสานและสนับสนุนการปฏิบัติงานตามนโยบายและแผนการบริหารและพัฒนาพลังงานของประเทศ
  รวมทั้งจัดเก็บรวมรวมข้อมูล ติดตามความเคลื่อนไหวของสถานการณ์ด้านพลังงาน
  วิเคราะห์แนวโน้มและประเมินผลกระทบที่จะเกิดขึ้นเพื่อจัดทำข้อเสนอนโยบายและแผนการบริหารและพัฒนาพลังงานของประเทศ
  และเผยแพร่สถิติที่เกี่ยวข้องกับพลังงาน

-   กรมธุรกิจพลังงาน

  กรมธุรกิจพลังงานเป็นหน่วยที่สังกัดอยู่ในกระทรวงพลังงาน มีหน้าที่ดังนี้

1.  การดำเนินการเพื่อออกใบอนุญาต ใบทะเบียนเป็นผู้ค้าน้ำมัน
    และออกใบรับแจ้งเป็นผู้ขนส่งน้ำมัน

2.  จัดระบบการค้าน้ำมันเชื้อเพลิงและก๊าซปิโตรเลียมเหลว

3.  กำหนดมาตรการเพื่อป้องกันแก้ไขการขาดแคลนน้ำมันในภาวะฉุกเฉิน

4.  กำหนดชนิด/ อัตรา และระบบการสำรองน้ำมันเชื้อเพลิง

5.  กำกับดูแลการสำรองน้ำมันเชื้อเพลิงของผู้ค้าน้ำมัน

6.  ประมวลผลและติดตามสถานการณ์การค้าน้ำมันเชื้อเพลิง

7.  กำกับดูแลโรงกลั่นน้ำมันให้ดำเนินไปตามข้อกำหนดในสัญญาหรือข้อตกลง

8.  พัฒนาและกำหนดมาตรฐาน ให้ความเห็นชอบลักษณะและคุณภาพน้ำมันเชื้อเพลิงและน้ำมันหล่อลื่น

9.  พิจารณาให้ความเห็นชอบการจำหน่ายน้ำมันเชื้อเพลิงที่มีคุณลักษณะและคุณภาพ

10. ตรวจวิเคราะห์คุณภาพน้ำมันเชื้อเพลิงและน้ำมันหล่อลื่น รวมทั้งน้ำมันอื่นตามที่กฎหมายกำหนด
    และตามที่หน่วยงานอื่นขอความร่วมมือ

11. ตรวจสอบคุณภาพน้ำมันเชื้อเพลิงของผู้ค้าน้ำมันให้เป็นไปตามที่กฎหมายกำหนด

12. ตรวจสอบการจดทะเบียนและการปฏิบัติตามเงื่อนไข ผู้ค้าน้ำมันให้เป็นไปตามที่กฎหมายกำหนด

13. ตรวจสอบการปลอมปนน้ำมันเชื้อเพลิง ร่วมกับหน่วยงานอื่นที่เกี่ยวข้อง

14. พัฒนาและกำหนดมาตรฐานด้านความปลอดภัยและสิ่งแวดล้อม ในการประกอบกิจการ
    ด้านน้ำมันเชื้อเพลิง ก๊าซปิโตรเลียมเหลว ก๊าซธรรมชาติ และสัมปทานไฟฟ้า

15. กำกับดูแลด้านความปลอดภัยและสิ่งแวดล้อมของของสถานประกอบธุรกิจพลังงาน

16. ทำการทดสอบและตรวจสอบ เพื่อรับรองมาตรฐานความปลอดภัยของสถานที่
    และยานพาหนะขนส่งน้ำมันเชื้อเพลิง ก๊าซปิโตรเลียมเหลวก๊าซธรรมชาติ

17. ออกใบอนุญาต และต่ออายุใบอนุญาต สถานประกอบกิจการเกี่ยวกับน้ำมันเชื้อเพลิง ได้แก่
    สถานที่เก็บ สถานีบริการ คลังน้ำมัน

18. ออกใบอนุญาต และต่ออายุใบอนุญาต สถานประกอบกิจการเกี่ยวกับ
    ก๊าซปิโตรเลียมเหลวและก๊าซธรรมชาติ ได้แก่ การเก็บ การใช้ การบรรจุ
    และการขนส่งในสถานที่บรรจุก๊าซ อาทิเช่น ลานบรรจุก๊าซ สถานีบรรจุก๊าซ สถานีบริการก๊าซ
    สถานที่ใช้ก๊าซ และยานพาหนะขนส่ง

19. ออกใบอนุญาต และต่ออายุใบอนุญาต การประกอบกิจการสัมปทานไฟฟ้า

20. พิจารณาการรับรองและขึ้นทะเบียนบุคลากรที่ดำเนินการเกี่ยวกับ
    การทดสอบและตรวจสอบด้านความปลอดภัย ตลอดจนตรวจรับรองและขึ้นทะเบียน เครื่องมือ
    และอุปกรณ์ด้านความปลอดภัย

1.  กระทรวงพาณิชย์

  กระทรวงพาณิชย์
  โดยกรมการค้าภายในมีหน้าที่ดูแลและควบคุมราคาจำหน่ายสินค้าและบริการเพื่อไม่ให้ประชาชนถูกเอารัดเอาเปรียบจากผู้จำหน่ายสินค้าและบริการ

  กรมการค้าภายในได้พิจารณากำหนดให้ก๊าซหุงต้มเป็นสินค้าค้าควบคุมตามประกาศคณะกรรมการกลางว่าด้วยราคาสินค้าและบริการ
  ลงวันที่ 12 กุมภาพันธ์ 2550 ซึ่งมีผลให้ผู้ค้าก๊าซ LPG ตามมาตรา 7
  จะต้องแจ้งแผนการเปลี่ยนแปลงราคาจำหน่ายก๊าซ LPG ภายใน 24
  ชั่วโมงนับตั้งแต่เวลาที่มีการเปลี่ยนแปลงราคาจำหน่าย และผู้ประกอบกิจการโรงบรรจุก๊าซ LPG
  ต้องแจ้งราคาจำหน่ายก๊าซ LPG ที่ใช้เป็นก๊าซหุงต้มภายใน 2
  วันนับแต่วันที่มีการเปลี่ยนแปลงราคาจำหน่าย รวมทั้งให้ผู้จำหน่ายก๊าซ LPG รายย่อย
  (ร้านค้าก๊าซ LPG) แสดงราคาขายปลีกก๊าซ LPG ที่ใช้เป็นก๊าซหุงต้มหน้าสถานที่จำหน่าย

2.  กระทรวงอุตสาหกรรม

  กระทรวงอุตสาหกรรม
  โดยกรมโรงงานอุตสาหกรรมมีหน้าที่กำกับดูแลและผลักดันให้ธุรกิจอุตสาหกรรมมีศักยภาพในการแข่งขันพัฒนาไปอย่างยั่งยืน
  โดยเน้นด้านเทคโนโลยีการผลิต สิ่งแวดล้อมและความปลอดภัย

  ตามพระราชบัญญัติโรงงาน พ.ศ. 2535 และกฎกระทรวงอุตสาหกรรม
  ออกตามความในพระราชบัญญัติโรงงาน พ.ศ. 2535 ได้กำหนดให้การบรรจุก๊าซ LPG
  ตามบัญชีท้ายกฎกระทรวง (พ.ศ. 2535) จัดอยู่ในลำดับที่ 91 (2) จัดเป็นโรงงานจำพวกที่ 3
  ซึ่งผู้ประกอบการดังกล่าวจะต้องได้รับใบอนุญาตจากกรมโรงงานอุตสาหกรรม
  กระทรวงอุตสาหกรรมก่อนจึงจะดำเนินการได้

3.  กระทรวงคมนาคม

  กระทรวงคมนาคมทำหน้าที่วางแนวนโยบายการพัฒนา ก่อสร้างและควบคุมการขนส่งทางบก
  ทางน้ำ ทางอากาศ ให้มีบริการที่เพียงพอ มีประสิทธิภาพ ทั่วถึง คุ้มค่า และยุติธรรม
  โดยกระทรวงคมนาคมได้ควบคุมดูแลการขนส่งก๊าซ LPG รวมถึงผลิตภัณฑ์ปิโตรเคมีประเภทอื่นๆ
  ผ่านทางกรมการขนส่งทางบกสำหรับการขนส่งทางบก
  และผ่านกรมการขนส่งทางน้ำและพาณิชย์นาวีสำหรับการขนส่งทางน้ำ

2.  ผลกระทบต่อสิ่งแวดล้อม

การดำเนินธุรกิจค้าก๊าซ LPG ของกลุ่มบริษัทนับตั้งแต่กระบวนการจัดหาก๊าซ LPG
จากโรงแยกก๊าซและโรงกลั่นน้ำมัน การขนส่ง การบรรจุและการจัดจำหน่ายก๊าซ LPG
ให้กับผู้บริโภคเพื่อสนองตอบต่อความต้องการใช้ก๊าซ LPG ในในลักษณะต่างๆ ล้วน
ไม่มีการปล่อยก๊าซ LPG หรือส่วนหนึ่งส่วนใดที่เกิดขึ้นจากกระบวนการจัดหา บรรจุ
และการจำหน่ายก๊าซ LPG ออกสู่สิ่งแวดล้อมภายนอก ดังนั้น จึงไม่มีผลกระทบใดๆ ต่อสิ่งแวดล้อม
แต่อย่างไรก็ตาม เนื่องจากก๊าซ LPG เป็นก๊าซไวไฟ
และอาจก่อให้เกิดอันตรายหากไม่มีการควบคุมดูแลที่เพียงพอ ดังนั้นหน่วยงานราชการต่างๆ
จึงมีการกำหนดกฎเกณฑ์เพื่อควบคุมการก่อสร้าง การติดตั้ง การบรรจุ การขนส่ง และการใช้ก๊าซ
LPG ทั้งในด้านความปลอดภัยและสิ่งแวดล้อม โดยมีรายละเอียดดังนี้

-   คลังเก็บก๊าซ LPG โรงบรรจุก๊าซ LPG และสถานีบริการก๊าซ LPG

  ในการดำเนินการก่อสร้างคลังเก็บก๊าซ LPG โรงบรรจุก๊าซ LPG แต่ละแห่ง บริษัทและ UGP
  จะต้องขออนุญาตจากกรมโรงงานอุตสาหกรรม กระทรวงอุตสาหกรรมเสียก่อน
  โดยกรมโรงงานอุตสาหกรรมจะต้องอนุมัติแบบแปลนของคลังเก็บก๊าซ LPG โรงบรรจุก๊าซ LPG
  ก่อนที่จะเริ่มดำเนินการก่อสร้าง
  และจะคอยควบคุมดูแลการดำเนินการก่อสร้างให้เป็นไปตามกฎระเบียบของกรมโรงงานอุตสาหกรรมและให้สอดคล้องกับกฎหมายเกี่ยวกับความปลอดภัยและสิ่งแวดล้อม
  โดยสำนักความปลอดภัยและสิ่งแวดล้อม กรมโรงงานอุตสาหกรรม กระทรวงอุตสาหกรรม
  เป็นผู้กำกับดูแล

  นอกจากนี้บริษัทและ UGP
  จะต้องขออนุญาตประกอบกิจการที่เป็นอันตรายต่อสุขภาพจากสำนักงานเขตหรือองค์การบริหารส่วนตำบลที่คลังเก็บก๊าซ
  LPG โรงบรรจุก๊าซ LPG และสถานีบริการก๊าซ LPG ตั้งอยู่
  โดยฝ่ายสิ่งแวดล้อมและสุขาภิบาลของสำนักงานเขตหรือองค์การบริหารส่วนตำบลนั้นๆ
  จะเป็นผู้ทำการตรวจสอบผลกระทบจากการดำเนินธุรกิจของบริษัทและ UGP
  ที่มีต่อสุขภาพและสิ่งแวดล้อม

  ในส่วนของคลังเก็บก๊าซ LPG โรงบรรจุก๊าซ LPG และสถานีบริการก๊าซ LPG บริษัทและ UGP
  จะต้องดำเนินการเพิ่มเติมในเรื่องของการขออนุญาตประกอบกิจการบรรจุก๊าซ LPG
  จากกรมธุรกิจพลังงาน กระทรวงพลังงาน
  ซึ่งกรมธุรกิจพลังงานจะทดสอบและตรวจสอบถังเก็บและจ่ายก๊าซ LPG
  ให้เป็นไปตามมาตรฐานที่กรมธุรกิจพลังงานกำหนด

  ตารางแสดงหน่วยงานราชการที่กำกับดูแลการจัดตั้งคลังเก็บก๊าซ LPG โรงบรรจุก๊าซ LPG
  และสถานีบริการก๊าซ LPG

  ----------------- -------------------- --------------------------------- -----------------
                    กรมโรงงานอุตสาหกรรม   สำนักงานเขตหรือองค์การบริหารส่วนตำบล   กรมธุรกิจพลังงาน
                    กระทรวงอุตสาหกรรม                                       กระทรวงพลังงาน

  คลังเก็บก๊าซ LPG                                                          

  โรงบรรจุก๊าซ LPG                                                         

  สถานีบริการก๊าซ LPG  -                                                     
  ----------------- -------------------- --------------------------------- -----------------

  นอกจากนี้กรมธุรกิจพลังงานยังได้ส่งเจ้าหน้าที่มาตรวจสอบคลังเก็บก๊าซ LPG โรงบรรจุก๊าซ LPG
  และสถานีบริการก๊าซ LPG เป็นประจำทุกปี เพื่อให้แน่ใจว่าคลังเก็บก๊าซ LPG โรงบรรจุก๊าซ
  LPG และสถานีบริการก๊าซ LPG
  ดังกล่าวมีการดูแลรักษาและการปฏิบัติที่เป็นไปตามกฎระเบียบข้อบังคับของกรมธุรกิจพลังงาน

  บริษัทและ UGP ได้ให้ความสำคัญในประเด็นของความปลอดภัยและการรักษาสิ่งแวดล้อม
  และได้ดำเนินการตามกฎระเบียบและข้อบังคับของกรมธุรกิจพลังงานด้วยดีตลอดมา
  โดยในรอบระยะเวลา 3 ปีที่ผ่านมา คลังเก็บก๊าซ LPG โรงบรรจุก๊าซ LPG
  และสถานีบริการก๊าซ LPG ของบริษัทและ UGP
  มีสภาพอยู่ในเกณฑ์ที่กรมธุรกิจพลังงานกำหนดมาโดยตลอด

-   ถังก๊าซ LPG

  หน่วยงานราชการได้กำหนดให้ผู้ค้าก๊าซ LPG ตามมาตรา 7 จะต้องมีถังก๊าซ LPG
  ที่มีเครื่องหมายการค้าของตนเอง และจะต้องดูแลรักษาถังก๊าซ LPG
  ซึ่งนับเป็นทรัพย์สินของผู้ค้าตามมาตรา 7
  ให้อยู่ในสภาพที่สามารถใช้งานได้ดีและไม่ก่อให้เกิดอันตราย
  หากเกิดเหตุการณ์ที่ก่อให้เกิดความเสียหายโดยมีต้นเหตุจากถังก๊าซ LPG ผู้ค้าก๊าซ LPG
  ที่เป็นเจ้าของถังก๊าซ LPG จะต้องเป็นผู้รับผิดชอบต่อความเสียหายดังกล่าว

  นอกจากนี้ กรมธุรกิจพลังงาน กระทรวงพลังงานยังกำหนดให้ผู้ค้าก๊าซ LPG ตามมาตรา 7
  ต้องตรวจสอบสภาพของถังก๊าซ LPG ที่ผ่านการใช้งานมาแล้ว 5 ปี
  ด้วยการทดสอบสภาพการรับแรงดันของถัง (Hydro Test)
  และตรวจสอบถังที่ผ่านการใช้งานมาแล้ว 10 ปี ด้วยการทดสอบใหญ่ ซึ่งประกอบไปด้วย
  การทดสอบสภาพการรับแรงดันของถัง (Hydro Test)
  และการทดสอบสภาพการยืดตัวของเนื้อเหล็กของถัง (Expansion Test) และทุกๆ 5
  ปีภายหลังปีที่ 10 จะต้องทำการทดสอบใหญ่ ซึ่งประกอบไปด้วย
  การทดสอบสภาพการรับแรงดันของถัง (Hydro Test)
  และการทดสอบสภาพการยืดตัวของเนื้อเหล็กของถัง (Expansion Test) ทุกครั้ง
  ซึ่งหากถังก๊าซ LPG ไม่ผ่านการทดสอบจะไม่สามารถนำไปบรรจุก๊าซ LPG
  ได้อีกและจะต้องทำลายทิ้ง

  บริษัทและ UGP ได้ให้ความสำคัญในเรื่องของความปลอดภัยจากการใช้งานถังก๊าซ LPG
  และการปฏิบัติตามกฎระเบียบและข้อบังคับของกรมธุรกิจพลังงานด้วยดีตลอดมา บริษัทและ UGP
  ได้ตรวจสอบถังก๊าซ LPG ให้อยู่ในสภาพดีและปฏิบัติตามข้อกำหนดของกรมธุรกิจพลังงาน
  กระทรวงพลังงานมาโดยตลอด และถังก๊าซ LPG ของบริษัทและ UGP
  ไม่เคยเกิดก่อให้เกิดอุบัติเหตุ หรือ ความเสียหายในรอบระยะเวลา 3 ปีที่ผ่านมา

-   รถบรรทุกก๊าซ LPG และเรือบรรทุกก๊าซ LPG

  บริษัทย่อยของบริษัทที่ประกอบธุรกิจขนส่งก๊าซ LPG
  ต้องขอขึ้นทะเบียนเป็นผู้ขนส่งน้ำมันเชื้อเพลิงตามมาตรา 12
  แห่งพระราชบัญญัติการค้าน้ำมันเชื้อเพลิง พ.ศ. 2543
  และขออนุญาตเป็นผู้ขนส่งน้ำมันชนิดก๊าซปิโตรเลียมเหลวตามมาตรา 13 ทวิ
  แห่งพระราชบัญญัติน้ำมันเชื้อเพลิง พ.ศ. 2521
  ซึ่งแก้ไขเพิ่มเติมโดยพระราชบัญญัติน้ำมันเชื้อเพลิง (ฉบับที่ 2) พ.ศ. 2522
  จากกรมทะเบียนการค้า

  ในส่วนของยานพาหนะที่ใช้ในการขนส่งก็จะต้องมีการขออนุญาตและจดทะเบียนกับหน่วยงานราชการที่ทำหน้าที่ควบคุม
  ซึ่งหน่วยงานที่ควบคุมจะแตกต่างกันตามลักษณะของการขนส่ง คือ ในการขนส่งทางบก
  บริษัทย่อยของบริษัทที่ประกอบธุรกิจขนส่งก๊าซ LPG
  และผลิตภัณฑ์ปิโตรเคมีอื่นทางบกจะต้องขออนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของจากกรมการขนส่งทางบก
  ซึ่งจะต้องระบุรายละเอียดรถบรรทุกก๊าซ LPG ทุกคันที่ใช้ในการดำเนินงาน
  และต้องขออนุญาตประกอบกิจการบรรจุก๊าซ LPG จากกรมธุรกิจพลังงาน
  ซึ่งในกรณีนี้จะต้องขออนุญาตเป็นรายคัน

  สำหรับการขนส่งทางน้ำ บริษัทย่อยของบริษัทที่ประกอบธุรกิจขนส่งก๊าซ LPG
  ทางน้ำจะต้องขออนุญาตใช้เรือจากกรมการขนส่งทางน้ำและพาณิชยนาวี กระทรวงคมนาคม
  และจะต้องได้รับการตรวจสอบการบริหารงานเพื่อความปลอดภัยจากกรมการขนส่งทางน้ำและพาณิชยนาวีด้วย

  นอกจากนี้หน่วยงานราชการที่ทำหน้าที่ควบคุมดังกล่าวกำหนดให้รถบรรทุกก๊าซ LPG
  และเรือบรรทุกก๊าซ LPG จะต้องได้รับการตรวจสอบสภาพของถังบรรจุก๊าซ LPG
  ขนาดใหญ่ที่ติดกับยานพาหนะและสภาพของยานพาหนะเป็นประจำทุกปี

  บริษัทย่อยของบริษัทที่ประกอบธุรกิจขนส่งก๊าซ LPG
  ได้ให้ความสำคัญในประเด็นของความปลอดภัยและการรักษาสิ่งแวดล้อม
  และได้ดำเนินการตามกฎระเบียบและข้อบังคับของหน่วยงานราชการด้วยดีตลอดมา
  โดยบริษัทย่อยของบริษัทที่ประกอบธุรกิจขนส่งก๊าซ LPG ได้จัดให้มีการตรวจสอบสภาพของถังก๊าซ
  LPG ขนาดใหญ่ที่ติดกับยานพาหนะและสภาพของยานพาหนะตามที่หน่วยงานราชการกำหนด
  ซึ่งในรอบระยะเวลา 3 ปีที่ผ่านมา บริษัทย่อยของบริษัทที่ประกอบธุรกิจขนส่งก๊าซ LPG
  ดูแลและตรวจสอบให้สภาพของถังก๊าซ LPG
  ขนาดใหญ่ที่ติดกับยานพาหนะและสภาพของยานพาหนะอยู่ในเกณฑ์ที่หน่วยงานราชการกำหนด

-   ท่าเรือ

  บริษัทและ UGP
  ได้รับอนุญาตให้ก่อสร้างและใช้ท่าเรือจากกรมเจ้าท่าและกรมการขนส่งทางน้ำและพาณิชยนาวี
  กระทรวงคมนาคม โดยได้กำหนดให้บริษัทและ UGP
  ในฐานะเจ้าของท่าเรือต้องติดตามตรวจสอบคุณภาพสิ่งแวดล้อมและความปลอดภัยในบริเวณท่าเรือ
  ซึ่งหมายความถึงบริษัทและ UGP จะต้องดูแลเศษขยะ ของเสีย น้ำเสีย น้ำปนน้ำมัน
  น้ำท้องเรือและสารเคมีต่างๆ ที่อาจจะปนเปื้อนลงสู่แหล่งน้ำ จัดเตรียมเครื่องมือ
  อุปกรณ์ในการป้องกันและขจัดคราบน้ำมันให้เพียงพอและพร้อมที่จะใช้งานได้ทันทีเมื่อเกิดเหตุการณ์ฉุกเฉินขึ้น
  จัดให้มีการฝึกซ้อมการปฏิบัติการป้องกันและขจัดคราบน้ำมัน
  ตลอดจนการปฏิบัติการป้องกันอัคคีภัยอย่างน้อยปีละ 2 ครั้ง
  และติดตามตรวจสอบคุณภาพน้ำทิ้งที่ปล่อยลงสู่แหล่งน้ำและคุณภาพน้ำในแม่น้ำบริเวณท่าเรือทุกๆ 6
  เดือน โดยบริษัทผู้ได้รับอนุญาตให้เป็นผู้ตรวจสอบและดำเนินการจากหน่วยงานราชการ

จากการที่มีหน่วยงานราชการกำกับดูแลการประกอบธุรกิจประเภทนี้ดังที่กล่าวมาข้างต้น
ซึ่งบริษัทและบริษัทย่อยก็ได้ปฏิบัติตามด้วยดีมาโดยตลอด และในช่วงเวลา 3
ปีที่ผ่านมาบริษัทและบริษัทย่อยไม่เคยมีปัญหาทางด้านความปลอดภัยและสิ่งแวดล้อมเลย
ทำให้บริษัทและบริษัทย่อยเชื่อมั่นว่าการประกอบธุรกิจของบริษัทและบริษัทย่อยไม่ส่งผลกระทบต่อความปลอดภัยและสิ่งแวดล้อม
หรือหากเกิดผลกระทบขึ้นก็ยังอยู่ในเกณฑ์มาตรฐานที่หน่วยราชการกำหนด

3.  งานที่ยังไม่ได้ส่งมอบ

  - ไม่มี -

2.  ผลิตภัณฑ์แอมโมเนีย

บริษัทประกอบธุรกิจค้าแอมโมเนียผ่านการดำเนินการของ UGP
โดยนำเข้าแอมโมเนียจากต่างประเทศและจำหน่ายภายใต้เครื่องหมายการค้า “ยูนิคแก๊ส”

1.  ลักษณะของผลิตภัณฑ์

ปัจจุบัน UGP จำหน่ายผลิตภัณฑ์แอมโมเนีย 1 ผลิตภัณฑ์ คือ แอมโมเนียแอนไฮดรัส (Ammonia
Anhydrous) (“แอมโมเนีย”) ซึ่งเป็นแอมโมเนียที่มีความบริสุทธิ์ร้อยละ 99.99
และไม่มีการผลิตในประเทศ UGP
จึงต้องนำเข้าจากต่างประเทศเพื่อนำมาจำหน่ายให้แก่โรงงานอุตสาหกรรมต่างๆ
ที่มีความต้องการใช้แอมโมเนีย เช่น โรงงานยางพารา โรงงานผงชูรส เป็นต้น โดย UGP
จำหน่ายแอมโมเนียในลักษณะของถังบรรจุขนาดใหญ่เพียงลักษณะเดียว

ขั้นตอนการนำเข้าและจำหน่ายแอมโมเนีย

[]

UGP นำเข้าแอมโมเนียมาจากต่างประเทศ โดยการส่งเรือไปรับและนำเข้ามายังประเทศไทย
ซึ่งดำเนินการโดย UMR UGI และ UGC

สำหรับการขนส่งแอมโมเนียไปให้ลูกค้า UGP จะให้ CGT ดำเนินการขนส่งทางรถยนต์ไปให้ลูกค้า

2.  การตลาดและภาวะการแข่งขัน

    1.  นโยบายและลักษณะการตลาดของผลิตภัณฑ์ที่สำคัญ

กลยุทธ์การแข่งขัน

UGP จะเข้าร่วมให้ความรู้ในการฝึกอบรมที่หน่วยงานราชการจัดขึ้น รวมทั้งการฝึกอบรมที่ UGP
จัดขึ้นเอง ทั้งนี้เพื่อสร้างชื่อเสียงของ UGP
ในการดำเนินธุรกิจแอมโมเนียให้เป็นที่รู้จักแก่ลูกค้าเพิ่มมากขึ้น
ในด้านของการเป็นผู้ประกอบการที่มีความรู้
ความชำนาญและประสบการณ์ในธุรกิจแอมโมเนียที่เป็นที่ยอมรับจากทั้งหน่วยงานภาครัฐและเอกชน

นอกจากนี้ UGP ยังได้ศึกษาความเป็นไปได้ในการทำแอมโมเนียไปใช้ประโยชน์ในลักษณะอื่นเพิ่มเติม
เพื่อที่จะขยายตลาดแอมโมเนียให้ใหญ่ขึ้น

ลักษณะลูกค้าและช่องทางการจัดจำหน่าย

UGP จำหน่ายผลิตภัณฑ์แอมโมเนียภายใต้เครื่องหมายการค้า “ยูนิคแก๊ส”
ไปยังโรงงานอุตสาหกรรมต่างๆ เช่น โรงงานผลิตยางพารา โรงงานผลิตผงชูรส โรงงานชุบแข็ง
โรงบำบัดน้ำเสีย เป็นต้น

นโยบายการกำหนดราคา

UGP มีนโยบายในการกำหนดราคาจำหน่ายแอมโมเนีย โดยอ้างอิงจากต้นทุนที่ UGP
จัดหาแอมโมเนีย บวกกับกำไรที่ UGP ตั้งไว้
โดยราคาจำหน่ายแอมโมเนียดังกล่าวจะต้องเป็นราคาที่สามารถแข่งขันได้ด้วย

2.  การแข่งขันภายในอุตสาหกรรม

ภาวะอุตสาหกรรม

ประเทศผู้ผลิตแอมโมเนียรายใหญ่ของโลก ได้แก่ ประเทศจีน ประเทศอินเดีย ประเทศรัสเซีย
ประเทศสหรัฐอเมริกา และประเทศอินโดนีเซีย
โดยประเทศไทยไม่มีการผลิตแอมโมเนียภายในประเทศ
เนื่องจากการก่อสร้างโรงงานผลิตแอมโมเนียต้องใช้เงินลงทุนสูง
ประกอบกับตลาดแอมโมเนียในประเทศไทยยังมีขนาดเล็ก
จึงไม่มีผู้ประกอบการรายใดลงทุนสร้างโรงงานผลิตแอมโมเนีย เนื่องจากไม่คุ้มค่าที่จะลงทุน

แอมโมเนียที่ใช้ในประเทศไทยทั้งหมดจึงมาจากการนำเข้าจากต่างประเทศ
ส่วนใหญ่จากประเทศอินโดนีเซีย ประเทศมาเลเซีย และประเทศซาอุดิอาระเบีย
(ข้อมูลจากกรมศุลกากร : www.customs.go.th)

การแข่งขัน

แอมโมเนียส่วนใหญ่จะถูกนำเข้าโดยผู้ประกอบการที่ใช้แอมโมเนียในกระบวนการผลิตของตนเอง
เช่น โรงงานผลิตปุ๋ยเคมี
และบางส่วนจะถูกนำเข้าโดยผู้ประกอบการที่นำเข้าแอมโมเนียเพื่อจำหน่ายต่อให้แก่โรงงานอุตสาหกรรม
เช่น โรงงานยางพารา โรงงานผงชูรส เป็นต้น
หากพิจารณาเฉพาะผู้ประกอบการที่นำเข้าแอมโมเนียเพื่อจำหน่ายต่อจะพบว่า UGP
เป็นผู้จำหน่ายแอมโมเนียรายใหญ่ที่สุดของประเทศ โดยในอดีต UGP
เป็นผู้จำหน่ายแอมโมเนียเพียงรายเดียวในประเทศ ต่อมาในปี 2547
ได้มีผู้จำหน่ายแอมโมเนียรายใหญ่ 1 รายเข้ามาประกอบธุรกิจแข่งขันกับ UGP นอกจากนี้
ยังมีผู้จำหน่ายแอมโมเนียรายย่อยที่นำเข้าแอมโมเนียจากประเทศมาเลเซียทางรถยนต์เพื่อนำมาจำหน่ายให้กับโรงงานผลิตยางพาราในบริเวณจังหวัดชายแดนภาคใต้

อย่างไรก็ตาม การที่ UGP
เป็นผู้จำหน่ายแอมโมเนียที่มีประสบการณ์และความสัมพันธ์อันดีกับลูกค้ามายาวนาน ทำให้ UGP
ยังคงเป็นผู้จำหน่ายแอมโมเนียรายใหญ่รายหนึ่งของประเทศ นอกจากนี้ UGP
ยังมีจุดได้เปรียบผู้จำหน่ายแอมโมเนียรายอื่นในเรื่องของการที่ UGP
จัดการฝึกอบรมเกี่ยวกับการใช้แอมโมเนียขึ้นอย่างสม่ำเสมอ ทำให้ UGP
ได้รับการยอมรับจากหน่วยงานราชการและภาคเอกชนในฐานะที่เป็นผู้ประกอบการที่มีความรู้ในเรื่องแอมโมเนียเป็นอย่างดี
รวมไปถึงการที่ UGP ได้ศึกษาถึงการนำแอมโมเนียไปใช้ประโยชน์เพิ่มเติมในรูปแบบใหม่ๆ
ซึ่งจะเป็นการเพิ่มปริมาณความต้องการใช้แอมโมเนียในอนาคต

3.  การจัดหาผลิตภัณฑ์

    1.  แอมโมเนีย

ประเทศไทยไม่มีการผลิตแอมโมเนีย เนื่องจากโรงงานผลิตแอมโมเนียต้องใช้เงินลงทุนสูงมาก
ประกอบกับตลาดแอมโมเนียในประเทศไทยมีขนาดเล็ก
ดังนั้นจึงไม่มีผู้ประกอบการรายใดลงทุนสร้างโรงงานผลิตแอมโมเนียในประเทศไทย
เนื่องจากไม่คุ้มที่จะลงทุนก่อสร้างโรงงานผลิตแอมโมเนีย
การจัดหาแอมโมเนียจึงต้องนำเข้าจากต่างประเทศเพียงอย่างเดียว

4.  ผลกระทบต่อสิ่งแวดล้อม

การดำเนินธุรกิจค้าแอมโมเนียของ UGP เป็นการนำเข้าและจำหน่ายแอมโมเนีย
ซึ่งในกระบวนการดังกล่าวไม่มีการปล่อยแอมโมเนียหรือส่วนหนึ่งส่วนใดที่เกิดขึ้นจากกระบวนการจัดหา
จัดเก็บและจำหน่ายแอมโมเนียออกสู่สิ่งแวดล้อมภายนอก ดังนั้น จึงไม่มีผลกระทบใดๆ ต่อสิ่งแวดล้อม

5.  งานที่ยังไม่ได้ส่งมอบ

-   ไม่มี –

3.  ผลิตภัณฑ์ปิโตรเคมีอื่น

บริษัทประกอบธุรกิจค้าผลิตภัณฑ์ปิโตรเคมีอื่น ได้แก่ บิวเทน โพรเพน โพรเพลแลนท์ เป็นต้น
ภายใต้เครื่องหมายการค้า “ยูนิคแก๊ส” ซึ่งดำเนินการโดย UGP
ซึ่งผลิตภัณฑ์ปิโตรเคมีอื่นเป็นผลิตภัณฑ์ที่มีคุณสมบัติส่วนใหญ่คล้ายกับก๊าซ LPG
แต่จะมีคุณสมบัติบางประการที่แตกต่างจากก๊าซ LPG
ทั้งนี้ขึ้นอยู่กับวัตถุประสงค์ของการนำผลิตภัณฑ์ปิโตรเคมีอื่นไปใช้ประโยชน์
โดยผลิตภัณฑ์ปิโตรเคมีอื่นมีการนำไปใช้ประโยชน์ในอุตสาหกรรมผลิตไฟแช็ค อุตสาหกรรมโฟม
อุตสาหกรรมตู้เย็น โดยใช้เป็นตัวทำความเย็นในตู้เย็นแทนสารฟีนอล (Phenol)
อุตสาหกรรมกระป๋องสเปรย์ทุกชนิด โดยใช้เป็นก๊าซขับดันในกระป๋องสเปรย์ เป็นต้น โดย UGP
จำหน่ายผลิตภัณฑ์ปิโตรเคมีอื่นในลักษณะของถังบรรจุขนาดใหญ่และแยกบรรจุลงในถังบรรจุในลักษณะของถังบรรจุขนาด
48 กิโลกรัม

UGP จัดหาผลิตภัณฑ์ปิโตรเคมีอื่นจากผู้ผลิตก๊าซ LPG และขนส่งโดยเรือบรรทุกก๊าซ LPG
เพื่อนำมาจัดเก็บที่คลังเก็บผลิตภัณฑ์ปิโตรเคมีอื่นที่บางปะกงที่มีความจุรวม 700 ตัน
และจัดส่งให้ลูกค้าโดยรถบรรทุกก๊าซ LPG
ซึ่งการขนส่งผลิตภัณฑ์กปิโตรเคมีอื่นจะดำเนินการโดยบริษัทย่อยของ UGP ทั้งนี้UGP
จำหน่ายผลิตภัณฑ์ปิโตรเคมีอื่นให้แก่ลูกค้าในลักษณะของถังบรรจุขนาดใหญ่และแยกบรรจุลงในถังบรรจุในลักษณะของถังบรรจุขนาด
48 กิโลกรัม

1.  การตลาดและภาวะการแข่งขัน

    1.  นโยบายและลักษณะการตลาดของผลิตภัณฑ์ที่สำคัญ

กลยุทธ์การแข่งขัน

UGP จะจัดหาผลิตภัณฑ์ปิโตรเคมีอื่นให้มีคุณสมบัติตรงตามความต้องการของลูกค้าแต่ละราย
และพัฒนาผลิตภัณฑ์ปิโตรเคมีอื่นให้สามารถนำไปใช้ประโยชน์ได้หลากหลายมากขึ้น
เพื่อเป็นการขยายตลาดผลิตภัณฑ์ปิโตรเคมีอื่นให้กว้างขึ้น
รวมทั้งจะพัฒนาผลิตภัณฑ์ปิโตรเลียมอื่นให้มีคุณภาพเป็นที่ยอมรับจากต่างประเทศมากขึ้น
เพื่อที่จะขยายตลาดผลิตภัณฑ์ปิโตรเคมีอื่นไปยังต่างประเทศ

ลักษณะลูกค้าและกลุ่มลูกค้าเป้าหมาย

ลักษณะลูกค้าและช่องทางในการจัดจำหน่าย

UGP จำหน่ายผลิตภัณฑ์ปิโตรเคมีอื่น ภายใต้เครื่องหมายการค้า “ยูนิคแก๊ส”
ไปยังโรงงานอุตสาหกรรมต่างๆ ได้แก่ อุตสาหกรรมผลิตไฟแช็ค อุตสาหกรรมโฟม
อุตสาหกรรมตู้เย็น อุตสาหกรรมกระป๋องสเปรย์ เป็นต้น

+---------------------+------+-----+--------+------+--------+--------+
|                     | 2550 |     | 2551   |      | 2552   |        |
+=====================+======+=====+========+======+========+========+
|                     | มูลค่า | ร้อ  | มูลค่า   | ร    | มูลค่า   | ร้อยละ  |
|                     |      | ยละ |        | ้อยละ |        |        |
|                     | (ล้าน |     | (ล     |      | (ล     |        |
|                     | บาท) |     | ้านบาท) |      | ้านบาท) |        |
+---------------------+------+-----+--------+------+--------+--------+
| รายไ                | 34   | 100 | 406.18 | 10   | 445.18 | 100.00 |
| ด้จากผลิตภัณฑ์ปิโตรเคมีอื่น | 8.45 | .00 |        | 0.00 |        |        |
+---------------------+------+-----+--------+------+--------+--------+

นโยบายการกำหนดราคา

UGP มีนโยบายในการกำหนดราคาจำหน่ายผลิตภัณฑ์ปิโตรเคมีอื่น
โดยอ้างอิงจากต้นทุนสินค้าที่แท้จริงบวกกับกำไรที่ UGP ตั้งไว้

2.  การแข่งขันภายในอุตสาหกรรม

  ภาวะอุตสาหกรรมและการแข่งขัน

  อุตสาหกรรมจำหน่ายผลิตภัณฑ์ปิโตรเคมีอื่นในประเทศไทยมีขนาดเล็ก
  จึงทำให้ผู้จำหน่ายผลิตภัณฑ์ปิโตรเคมีดังกล่าวมีจำนวนน้อยราย ซึ่ง UGP
  นับเป็นผู้จำหน่ายผลิตภัณฑ์ปิโตรเคมีอื่นรายใหญ่รายหนึ่งในอุตสาหกรรมนี้

2.  การจัดหาผลิตภัณฑ์

    1.  ผลิตภัณฑ์ปิโตรเคมีอื่น

UGP จัดหาผลิตภัณฑ์ปิโตรเคมีอื่นในลักษณะเดียวกันกับการจัดหาก๊าซ LPG
และนำมาจัดเก็บไว้ที่คลังเก็บผลิตภัณฑ์ปิโตรเคมีอื่นที่มีความจุรวม 700 ตัน ที่ท่าเรือบางปะกงของ
UGP

2.  ถังบรรจุผลิตภัณฑ์ปิโตรเคมีอื่น

เนื่องจากผลิตภัณฑ์ปิโตรเคมีอื่นมีคุณสมบัติหลักๆ เหมือนกับก๊าซ LPG
ดังนั้นในการจำหน่ายผลิตภัณฑ์ปิโตรเคมีอื่นในลักษณะของถังบรรจุขนาดเล็ก UGP
จึงสามารถนำถังก๊าซ LPG ขนาด 48 กิโลกรัม มาบรรจุผลิตภัณฑ์ปิโตรเคมีอื่นได้ ดังนั้น UGP
จึงไม่มีการจัดหาถังสำหรับบรรจุผลิตภัณฑ์ปิโตรเคมีอื่นโดยเฉพาะ

3.  ผลกระทบต่อสิ่งแวดล้อม

การดำเนินธุรกิจค้าผลิตภัณฑ์ปิโตรเคมีอื่น เป็นการจัดหา บรรจุ และจำหน่ายผลิตภัณฑ์ปิโตรเคมีอื่น
ซึ่งในกระบวนการดังกล่าวไม่มีการปล่อยผลิตภัณฑ์ปิโตรเคมีอื่นหรือส่วนหนึ่งส่วนใดที่เกิดขึ้นจากกระบวนการจัดหาและจำหน่ายผลิตภัณฑ์ปิโตรเคมีอื่นออกสู่สิ่งแวดล้อมภายนอก
ดังนั้น จึงไม่มีผลกระทบใดๆ ต่อสิ่งแวดล้อม

4.  งานที่ยังไม่ได้ส่งมอบ

- ไม่มี -

2)  ธุรกิจขนส่งก๊าซปิโตรเลียมเหลว แอมโมเนียและผลิตภัณฑ์ปิโตรเคมีอื่น

บริษัทประกอบธุรกิจขนส่งน้ำมัน ก๊าซปิโตรเลียมเหลว แอมโมเนียและผลิตภัณฑ์ปิโตรเลียมเคมีอื่น 2
ทาง คือ การขนส่งทางบก และ การขนส่งทางน้ำ โดยดำเนินการผ่านบริษัทย่อยของบริษัท ซึ่งได้แก่
LCR และดำเนินการผ่านบริษัทย่อยของ UGP และ LCR ซึ่งได้แก่ LMR CGT UMR UTD UGI และ
UGC ซึ่งบริษัทย่อยดังกล่าวต้องขอขึ้นทะเบียนเป็นผู้ขนส่งน้ำมันเชื้อเพลิงตามมาตรา 12
แห่งพระราชบัญญัติการค้าน้ำมันเชื้อเพลิง พ.ศ. 2543
และขออนุญาตเป็นผู้ขนส่งน้ำมันชนิดก๊าซปิโตรเลียมเหลวตามมาตรา 13 ทวิ
แห่งพระราชบัญญัติน้ำมันเชื้อเพลิง พ.ศ. 2521 ซึ่งแก้ไขเพิ่มเติมโดยพระราชบัญญัติน้ำมันเชื้อเพลิง
(ฉบับที่ 2) พ.ศ. 2522 จากกรมทะเบียนการค้า

ในส่วนของยานพาหนะที่ใช้ในการขนส่งก็จะต้องมีการขออนุญาต
จดทะเบียนและตรวจสอบสภาพของถังก๊าซ LPG
ขนาดใหญ่ที่ติดกับยานพาหนะและสภาพของยานพาหนะเป็นประจำทุกปี
กับหน่วยงานราชการที่ทำหน้าที่ควบคุม ซึ่งได้แก่ กรมการขนส่งทางบก
และกรมการขนส่งทางน้ำและพาณิชยนาวี กระทรวงคมนาคม

บริษัทและ UGP ได้ให้ความสำคัญในประเด็นของความปลอดภัยและการรักษาสิ่งแวดล้อม
และได้ดำเนินการตามกฎระเบียบและข้อบังคับของหน่วยงานราชการด้วยดีตลอดมา โดยบริษัทและ
UGP ได้จัดให้มีการตรวจสอบสภาพของถังก๊าซ LPG
ขนาดใหญ่ที่ติดกับยานพาหนะและสภาพของยานพาหนะตามที่หน่วยงานราชการกำหนด
ซึ่งในรอบระยะเวลา 3 ปีที่ผ่านมา บริษัทและ UGP ดูแลและตรวจสอบให้สภาพของถังก๊าซ LPG
ขนาดใหญ่ที่ติดกับยานพาหนะและสภาพของยานพาหนะอยู่ในเกณฑ์ที่หน่วยงานราชการกำหนด

นอกจากนี้ LCR และ CGT ได้นำระบบการติดตามข้อมูลผ่านดาวเทียม (Global Positioning
System : GPS) มาใช้กับรถบรรทุกน้ำมัน รถบรรทุกก๊าซ LPG และรถบรรทุกแอมโมเนียของ LCR
และ CGT ซึ่งระบบดังกล่าวเป็นระบบการแสดงข้อมูลของรถแต่ละคันทั้งความเร็วที่ใช้
เส้นทางการขนส่ง อัตราการใช้น้ำมัน การหยุดพักจอดรถ ผ่านระบบคอมพิวเตอร์
โดยใช้การจับสัญญาณผ่านระบบดาวเทียมและส่งข้อมูลกลับมายังคอมพิวเตอร์
ซึ่งสามารถแสดงผลได้ทั้งการแสดงข้อมูลแบบ Real time และการแสดงข้อมูลแบบ Off Line

การนำระบบ GPS มาใช้จะทำให้ LCR และ CGT
สามารถควบคุมและติดตามการขับรถของพนักงานขับรถได้ว่าได้ปฏิบัติตามนโยบายที่ LCR และ CGT
กำหนดไว้หรือไม่ เช่น การขับรถด้วยความเร็วตามที่กำหนด การขับรถตามเส้นทางที่กำหนด เป็นต้น
และยังช่วยป้องกันการทุจริตของพนักงานขับรถ เช่น การลักลอบถ่ายน้ำมันออกจากรถ ได้ด้วย

รายละเอียดการประกอบธุรกิจขนส่งก๊าซ LPG แอมโมเนียและผลิตภัณฑ์ปิโตรเคมีอื่น เป็นดังนี้

1.  การขนส่งก๊าซปิโตรเลียมเหลวและผลิตภัณฑ์ปิโตรเคมีอื่นทางบก

บริษัทประกอบธุรกิจขนส่งน้ำมัน ก๊าซปิโตรเลียมเหลว
แอมโมเนียและผลิตภัณฑ์ปิโตรเคมีอื่นทางบกผ่านการดำเนินงานของ LCR และ CGT
โดยแบ่งออกเป็น

-   การดำเนินการขนส่งน้ำมันทางบก ดำเนินการโดย LCR โดย ณ วันที่ 31 ธันวาคม 2552
    LCR มีรถบรรทุกน้ำมันจำนวน 29 คัน มีความสามารถในการบรรทุกรวม 960,000 ลิตร
    โดยลูกค้าที่ใช้บริการขนส่งน้ำมันทางบกจะเป็นบุคคลภายนอกที่ไม่มีความเกี่ยวข้องกันกับกลุ่มบริษัท
    ซึ่งได้แก่ บริษัท ปตท. จำกัด (มหาชน)

  -----------------------------------------------------------------------
  บริษัทย่อยที่ดำเนินการ         จำนวนพาหนะ (คัน)       ความสามารถในการบรรทุก
                                                 (ลิตร)
  ------------------------ --------------------- ------------------------
  LCR                      29                    960,000

  รวม                      29                    960,000
  -----------------------------------------------------------------------

-   การดำเนินการขนส่งก๊าซ LPG ทางบก ดำเนินการโดย LCR และ CGT โดย ณ วันที่ 31
    ธันวาคม 2552 ทั้ง 2 บริษัท มีรถบรรทุกก๊าซ LPG รวมกัน 223 คัน
    มีความสามารถในการบรรทุกรวม 2,266 ตัน โดยลูกค้าที่ใช้บริการขนส่งก๊าซ LPG
    ทางบกส่วนใหญ่เป็นบริษัทที่อยู่ในกลุ่มบริษัท ได้แก่ บริษัทและ UGP และลูกค้ารายย่อยทั่วไป

  -----------------------------------------------------------------------
  บริษัทย่อยที่ดำเนินการ         จำนวนพาหนะ (คัน)       ความสามารถในการบรรทุก
                                                 (ตัน)
  ------------------------ --------------------- ------------------------
  LCR                      133                   1,404

  CGT                      90                    862

  รวม                      223                   2,266
  -----------------------------------------------------------------------

-   การดำเนินการขนส่งแอมโมเนียทางบก ดำเนินการโดย CGT โดย ณ วันที่ 31 ธันวาคม
    2552 CGT มีรถบรรทุกแอมโมเนีย 24 คัน มีความสามารถในการบรรทุกรวม 260 ตัน
    โดยลูกค้าที่ใช้บริการขนส่งแอมโมเนียทางบกมีทั้งบริษัทที่อยู่ในกลุ่มสยามแก๊ส
    และลูกค้ารายย่อยทั่วไป

  -----------------------------------------------------------------------
  บริษัทย่อยที่ดำเนินการ         จำนวนพาหนะ (คัน)       ความสามารถในการบรรทุก
                                                 (ตัน)
  ------------------------ --------------------- ------------------------
  CGT                      24                    260

  รวม                      24                    260
  -----------------------------------------------------------------------

-   การดำเนินการขนส่งผลิตภัณฑ์ปิโตรเคมีอื่น ดำเนินการโดย CGT
    เนื่องจากผลิตภัณฑ์ปิโตรเคมีอื่นมีคุณสมบัติหลักๆ เหมือนกับ LPG
    ดังนั้นจึงสามารถใช้รถบรรทุกก๊าซในการขนส่งผลิตภัณฑ์ปิโตรเคมีอื่นได้
    โดยลูกค้าที่ใช้บริการขนส่งผลิตภัณฑ์ปิโตรเคมีอื่นทางบกส่วนใหญ่เป็นบริษัทที่อยู่ในกลุ่มบริษัท
    ได้แก่ UGP

2.  การขนส่งก๊าซปิโตรเลียมเหลวและผลิตภัณฑ์ปิโตรเคมีอื่นทางน้ำ

บริษัทประกอบธุรกิจขนส่งน้ำมัน ก๊าซ LPG
แอมโมเนียและผลิตภัณฑ์ปิโตรเคมีอื่นทางน้ำผ่านการดำเนินงานของ UGP LMR CGT UMR UTD UGI
และ UGC โดยแบ่งออกเป็น

-   การดำเนินการขนส่งน้ำมันทางเรือ ซึ่งดำเนินการโดย LMR ณ วันที่ 31 ธันวาคม 2552 LMR
    มีเรือบรรทุกน้ำมันจำนวน 3 ลำ มีความสามารถในการบรรทุกรวม 5,000,000 ลิตร
    โดยลูกค้าที่ใช้บริการขนส่งน้ำมันทางน้ำจะเป็นบุคคลภายนอกบุคคลภายนอกที่ไม่มีความเกี่ยวข้องกันกับกลุ่มสยามแก๊ส
    ได้แก่ บริษัท ปตท. จำกัด (มหาชน) บริษัท เชฟรอน (ไทย) จำกัด บริษัท เอสโซ่
    (ประเทศไทย) จำกัด

  -----------------------------------------------------------------------
  บริษัทย่อยที่ดำเนินการ         จำนวนพาหนะ (ลำ)       ความสามารถในการบรรทุก
                                                 (ลิตร)
  ------------------------ --------------------- ------------------------
  LMR                      3                     5,000,000

  รวม                      3                     5,000,000
  -----------------------------------------------------------------------

-   การดำเนินการขนส่งก๊าซ LPG ทางน้ำ ซึ่งดำเนินการโดย UGP LMR UMR และ UTD โดย ณ
    วันที่ 31 ธันวาคม 2552 ทั้ง 4 บริษัท มีเรือบรรทุกก๊าซ LPG รวมกัน 13 ลำ
    มีความสามารถในการบรรทุกรวม 14,297 ตัน โดยลูกค้าที่ใช้บริการขนส่งก๊าซ LPG
    ทางน้ำมีทั้งบริษัทที่อยู่ในกลุ่มสยามแก๊ส และลูกค้ารายย่อยทั่วไป

  -----------------------------------------------------------------------
  บริษัทย่อยที่ดำเนินการ         จำนวนพาหนะ (ลำ)       ความสามารถในการบรรทุก
                                                 (ตัน)
  ------------------------ --------------------- ------------------------
  LMR                      7                     8,387

  UGP                      1                     1,500

  UMR                      4                     3,860

  UTD                      1                     550

  รวม                      13                    14,297
  -----------------------------------------------------------------------

-   การดำเนินการขนส่งแอมโมเนียทางน้ำ ซึ่งดำเนินการโดย LMR UMR UGI และ UGC โดย ณ
    วันที่ 31 ธันวาคม 2552 ทั้ง 4 บริษัท มีเรือบรรทุกแอมโมเนียรวมกัน 4 ลำ
    มีความสามารถในการบรรทุก 3,180 ตัน
    โดยลูกค้าที่ใช้บริการขนส่งแอมโมเนียทางน้ำมีทั้งบริษัทที่อยู่ในกลุ่มสยามแก๊ส
    และลูกค้ารายย่อยทั่วไป

  -----------------------------------------------------------------------
  บริษัทย่อยที่ดำเนินการ         จำนวนพาหนะ (ลำ)       ความสามารถในการบรรทุก
                                                 (ตัน)
  ------------------------ --------------------- ------------------------
  LMR                      1                     1,050

  UMR                      1                     700

  UGI                      1                     680

  UGC                      1                     750

  รวม                      4                     3,180
  -----------------------------------------------------------------------

-   การดำเนินการขนส่งผลิตภัณฑ์ปิโตรเคมีอื่น ดำเนินการโดยบริษัทย่อยที่ดำเนินการขนส่งก๊าซ
    LPG ทางน้ำ เนื่องจากผลิตภัณฑ์ปิโตรเคมีอื่นมีคุณสมบัติหลักๆ เหมือนกับก๊าซ LPG
    ดังนั้นจึงสามารถใช้เรือบรรทุกก๊าซในการขนส่งผลิตภัณฑ์ปิโตรเคมีอื่นได้
    โดยลูกค้าที่ใช้บริการขนส่งผลิตภัณฑ์ปิโตรเคมีอื่นทางบกส่วนใหญ่เป็นบริษัทที่อยู่ในกลุ่มบริษัท
    ได้แก่ UGP

โครงสร้างรายได้จากการให้บริการขนส่งปิโตรเลียมเหลวและผลิตภัณฑ์ปิโตรเคมีภัณฑ์อื่นให้แก่บุคคลภายนอก

+-------------------------+--------+----+-------+-----+--------+-----+
|                         | 2550   |    | 2551  |     | 2552   |     |
+=========================+========+====+=======+=====+========+=====+
|                         | มูลค่า   | ร  | มูลค่า  | ร้อ  | มูลค่า   | ร้อ  |
|                         |        | ้อย |       | ยละ |        | ยละ |
|                         | (ล     | ละ | (ล้า   |     | (ล     |     |
|                         | ้านบาท) |    | นบาท) |     | ้านบาท) |     |
+-------------------------+--------+----+-------+-----+--------+-----+
| รายได้จากการให้บริการขนส่ง  |        |    |       |     |        |     |
+-------------------------+--------+----+-------+-----+--------+-----+
| การขนส่งทางบก            | 402.50 | 7  | 5     | 85  | 498.44 | 79  |
|                         |        | 5. | 22.53 | .22 |        | .12 |
|                         |        | 95 |       |     |        |     |
+-------------------------+--------+----+-------+-----+--------+-----+
| การขนส่งทางน้ำ            | 127.48 | 2  | 90.64 | 14  | 131.54 | 20  |
|                         |        | 4. |       | .78 |        | .88 |
|                         |        | 05 |       |     |        |     |
+-------------------------+--------+----+-------+-----+--------+-----+
| รว                      | 529.99 | 10 | 6     | 100 | 629.98 | 100 |
| มรายได้จากการให้บริการขนส่ง |        | 0. | 13.17 | .00 |        | .00 |
|                         |        | 00 |       |     |        |     |
+-------------------------+--------+----+-------+-----+--------+-----+

3)  ธุรกิจผลิตและจำหน่ายถังก๊าซปิโตรเลียมเหลว

บริษัท สยาม ควอลิตี้ สตีล จำกัด (“SQS”) เป็นบริษัทย่อยที่บริษัทถือหุ้นในสัดส่วนร้อยละ 99.99
SQS ประกอบธุรกิจผลิตและจำหน่ายถังก๊าซ LPG ทั้งในลักษณะของถังก๊าซ LPG ที่ใช้ในครัวเรือน
และถังก๊าซ LPG ที่ใช้ติดตั้งในยานพาหนะ

SQS มีโรงงานผลิตถังก๊าซ LPG 1 แห่ง ตั้งอยู่บนพื้นที่ขนาด 15-2-16 ไร่ ที่เลขที่ 99 หมู่ที่ 17
ถนนสามวา แขวงมีนบุรี กรุงเทพมหานคร

SQS จำหน่ายถังก๊าซ LPG ที่ใช้ในครัวเรือนทั้งหมดให้แก่บริษัทและ UGP และจำหน่ายถังก๊าซ LPG
ที่ใช้ติดตั้งในรถยนต์ส่วนใหญ่ให้แก่บุคคลภายนอก

โครงสร้างรายได้จากจำหน่ายถังก๊าซ LPG ให้แก่บุคคลภายนอก

+-------------------------+--------+----+-------+-----+--------+-----+
|                         | 2550   |    | 2551* |     | 2552   |     |
+=========================+========+====+=======+=====+========+=====+
|                         | มูลค่า   | ร  | มูลค่า  | ร้อ  | มูลค่า   | ร้อ  |
|                         |        | ้อย |       | ยละ |        | ยละ |
|                         | (ล     | ละ | (ล้า   |     | (ล     |     |
|                         | ้านบาท) |    | นบาท) |     | ้านบาท) |     |
+-------------------------+--------+----+-------+-----+--------+-----+
| รายได้จากการจำหน่ายถังก๊าซ  |        |    |       |     |        |     |
| LPG                     |        |    |       |     |        |     |
+-------------------------+--------+----+-------+-----+--------+-----+
|   ถังก๊าซ LPG             | -      | -  | -     | -   | -      | -   |
|   สำหรับครัวเรือน          |        |    |       |     |        |     |
+-------------------------+--------+----+-------+-----+--------+-----+
|   ถังก๊าซ LPG             | -      | -  | 7.81  | 100 | 2.16   | 100 |
|   สำหรับติดตั้งในยานพาหนะ   |        |    |       | .00 |        | .00 |
+-------------------------+--------+----+-------+-----+--------+-----+
| รว                      | -      | -  | 7.81  | 100 | 2.16   | 100 |
| มรายได้จากการจำหน่ายถังก๊าซ |        |    |       | .00 |        | .00 |
| LPG                     |        |    |       |     |        |     |
+-------------------------+--------+----+-------+-----+--------+-----+

หมายเหตุ : * บริษัทได้จัดตั้ง SQS เมื่อวันที่ 27 มิถุนายน 2551 และ SQS
ได้ซื้อสินทรัพย์ที่ใช้ในการประกอบธุรกิจผลิตและจำหน่ายถังก๊าซ LPG ของบริษัท ถังเหล็กสากล
จำกัด จากบริษัทบริหารสินทรัพย์ สุขุมวิท จำกัด เมื่อวันที่ 30 มิถุนายน 2551

4)  ธุรกิจผลิตและจำหน่ายเอทานอล

บริษัท สยาม เอทานอล เอ็กซ์ปอร์ท จำกัด (“SEEC”) เป็นบริษัทย่อยที่บริษัทถือหุ้นในสัดส่วนร้อยละ
99.99 SEEC ประกอบธุรกิจผลิตและจำหน่ายเอทานอลจากผลผลิตทางการเกษตร เช่น กากน้ำตาล
มันสำปะหลัง เป็นต้น โดย SEEC มีโรงงานผลิตเอทานอลจำนวน 1 แห่ง ตั้งอยู่ที่เลขที่ 88 หมู่ที่ 8
ตำบลหนองละลอก อำเภอบ้านค่าย จังหวัดระยอง

ปัจจุบัน SEEC มีกำลังการผลิตเอทานอลบริสุทธิ์ 95% จำนวน 3 ล้านลิตรต่อเดือน
ซึ่งเอทานอลที่ผลิตได้จะส่งออกไปยังต่างประเทศให้แก่โรงงานอุตสาหกรรมที่ใช้เอทานอลเป็นวัตถุดิบหรือใช้เอทานอลในกระบวนการผลิต
เช่น โรงงานผลิตสุรา เป็นต้น

SEEC ได้ทดลองเดินสายการผลิตในเดือนพฤศจิกายน 2551
และคาดว่าจะสามารถดำเนินการผลิตในเชิงพาณิชย์ได้ภายในเดือนมีนาคม 2552

โครงสร้างรายได้จากจำหน่ายเอทานอล

+-------------------------+--------+----+-------+-----+--------+-----+
|                         | 2550   |    | 2551  |     | 2552*  |     |
+=========================+========+====+=======+=====+========+=====+
|                         | มูลค่า   | ร  | มูลค่า  | ร้อ  | มูลค่า   | ร้อ  |
|                         |        | ้อย |       | ยละ |        | ยละ |
|                         | (ล     | ละ | (ล้า   |     | (ล     |     |
|                         | ้านบาท) |    | นบาท) |     | ้านบาท) |     |
+-------------------------+--------+----+-------+-----+--------+-----+
| รายได้จา                 |        |    |       |     |        |     |
| กการจำหน่ายผลิตภัณฑ์เอทานอล |        |    |       |     |        |     |
+-------------------------+--------+----+-------+-----+--------+-----+
| ร                       | -      | -  | -     | -   | 43.20  | 100 |
| วมรายได้จากผลิตภัณฑ์เอทานอล |        |    |       |     |        | .00 |
+-------------------------+--------+----+-------+-----+--------+-----+

หมายเหตุ : * บริษัทเริ่มมีรายได้ในไตรมาสที่ 2 ของปี 2552